title: Sergei Šnurov

text: Ŝnurov on esiintynyt myös monissa televisio-ohjelmissa ja elokuvissa. Lisäksi hän on toiminut ääninäyttelijänä ja lukenut äänikirjoja. Sergei Šnurov on myös kuvataiteilija, jonka maalauksia on ollut näytillä useissa näyttelyissä. Hänen omien sanojensa mukaan hänen tyylinsä on hänen itse keksimäänsä "brändirealismia".


title: Sergei Šnurov

text: Sergei Šnurov on ollut monta kertaa ehdolla "Pietarin kuuluisimmat ihmiset TOP 50" -palkinnon saajaksi, ja vuonna 2009 hän voitti musiikkikategoriassa tunnetuimman pietarilaisen tittelin. Vuonna 2016 Venäjän "Gentlemen's Quarterly" -lehti valitsi hänet vuoden henkilöksi ja vuoden muusikoksi.


title: Etelännäpsijä

text: Etelännäpsijä ("Hemitriccus kaempferi") on uhanalainen lintu, joka tunnetaan 11 paikasta Brasilian kaakkoisosista..


title: Etelännäpsijä

text: Etelännäpsijä on kooltaan noin 10 cm. Lajin selkä ja pään laki ovat väriltään tumman oliivinvihreät. Silmänympärys etelännäpsijällä on keltainen ja rinta punainen. Vatsa linnulla on väriltään valkoinen. "Hemitriccus orbitatum" on saman näköinen, mutta sillä on valkeahko silmärengas. Lajin äänet ovat kimeitä sarjoja nasaalisia "kuit"-ääniä .


title: Etelännäpsijä

text: Etellännäpsijä elää Mata Atlântican metsissä. Ravintonaan lintu käyttää hyönteisiä. Lajin kannan kooksi arvioidaan 9 000–18 500 yksilöä. Suurin etelännäpsijäkantaan kohdistuva uhka on sen elinympäristön tuhoutuminen.


title: Nahitševan (kaupunki)

text: Nahitševan on Nahitševanin autonomisen alueen pääkaupunki Azerbaidžanissa. Kaupungin pinta-ala on 130 km² ja väkiluku on noin 77 000.


title: Nahitševan (kaupunki)

text: Nahitševanin historia alkaa jo 1500-luvulta eaa.


title: Nahitševan (kaupunki)

text: Nahitševan oli keskiajalla yksi Armenian kuningaskunnan tärkeimpiä kaupunkeja. Nykyisin kaupungista löytyy mm. lasi-, huonekalu-, tekstiili-, matto-, tupakka- ja viiniteollisuutta. Kaupungilla on myös vilkkaat talousyhteydet Turkkiin, Iraniin ja Venäjään, joilla kaikilla on konsulaatti kaupungissa.


title: Nahitševan (kaupunki)

text: Kaupungissa on kansainvälinen lentoasema sekä periaatteessa hyvät maantie- ja rautatieyhteydet, joiden käyttöä Azerbaidžanin ja Armenian välinen konflikti on haitannut. Bakuun on 536 kilometriä.


title: Nahitševan (kaupunki)

text: Paikkakunnan ilmasto on mantereinen. Keskimääräinen läpötila on tammikuussa –3,8 °C ja heinäkuussa +26,9 °C. Vuosisademäärä on 236 millimetriä.


title: Kidusruohot

text: Kidusruohot eli vedensuosikit ("Limnophila") on kosteiden paikkojen kasvien suku, jonka monet jäsenet ovat suosittuja akvaariokasveja, koska ne kasvavat nopeasti ja tarjoavat monien lajien kaipaamia tiheikköjä. Ne ovat alun perin kotoisin Aasiasta, mutta ovat akvaarioharrastuksen myötä levinneet muuallekin. Vedensuosikki on Yhdysvalloissa luetteloitu haitalliseksi rikkaruohoksi. Joissakin osavaltioissa sen myynti on kiellettyä.


title: Kidusruohot

text: Vedensuosikit ovat vedessä kasvavia ruohoja, joilla on juurakko ja kelluvia varsia. Viuhkamaiset, haaraiset lehdet muodostavat rennon varren ympärille kiehkuroita. Kasvi kohottaa kukkavarren veden yläpuolelle. Se voi lisääntyä myös suvuttomasti rönsyilemällä ja varren pätkistä. Hämärässä ruusukkeet kasvavat kauas toiistaan, hyvässä valossa kasvista tulee tuuheampi.


title: Harja (väline)

text: Harja on väline, jota käytetään erilaisten pintojen tai esineiden puhdistamiseen tai hankaamiseen, vaatteiden, hiusten tai eläinten turkin siistimiseen sekä siivouksessa (lattioiden lakaisemisessa tai pintojen puhdistamisessa harjaamalla kuiviltaan tai veden ja pesuaineen kanssa). Harja muodostuu kimpusta jäykkiä tai taipuisia harjaksia, jotka voivat olla eläinten karvoja, kasvien varsia tai juuria, metalli- tai muovilankoja tai muita vastaavia materiaaleja. Harjakset on kiinnitetty toisesta päästään kiinteään kappaleeseen, joka voi toimia myös kädensijana tai pidemmän varren kiinnityskappaleena. Harjasten kiinnityskappaleena on perinteisesti joko rei'itetty levy, johon harjakset sidotaan ohuin metalli- tai muin langoin tai, kuten "pulloharjassa", kaksi toistensa ympäri kierrettyä paksua rautalankaa, joiden väliin harjakset puristuvat.


title: Harja (väline)

text: Harjaa käytetään perinteisesti käsivoimin yhdensuuntaisin tai edestakaisin vedoin, mutta harja voi olla myös moottoroitu, kuten sähköhammasharja tai lakaisukone. Harja voi olla myös osa suurempaa ja monimutkaisempaa laitetta, kuten pölynimurin harjasuulakkeet tai jäänhoitokoneen pyörivät harjat.


title: Harja (väline)

text: Harjoja on valmistettu paljon erityisesti sianharjaksista, jotka ovat joustavia, kestäviä ja säilyttävät ominaisuutensa loppuun kulumiseensa saakka. Muita perinteisiä luonnonmateriaaleja harjaksiin ovat kasvien kuten riisin juuret ja hevosen jouhet. Suomen maaseudulla harjoja valmistettiin vielä 1950-luvulla paljolti itse, keräämällä harjasmateriaaleiksi muun muassa variksenmarjan, suopursun tai karhunsammalen juuria.


title: Harja (väline)

text: Harjasten kiinnityskappaleet on valmistettu perinteisesti puusta, Suomessa etenkin pyökistä ja koivusta. Nailon, polypropeeni ja muut muovit ovat useimmissa harjatyypeissä korvanneet luonnonmateriaalit edullisuutensa, mekaanisen kestävyytensä ja vedenkestävyytensä ansiosta sekä harjasten että niiden kiinnityskahvojen materiaaleina.


title: Harja (väline)

text: Lattian tai maanpinnan lakaisemiseen käytetään isokokoisia ja pitkävartisia harjoja, joiden perinteinen muoto on risuja yhteen sitomalla valmistettu luuta, joka voi olla varreton tai varustettu puuvarrella. Sen ovat korvanneet teollisesti valmistetut, luutaa leveämmät katu- ja lattiaharjat, joiden harjakset tehdään nykyisin jäykistä keinokuiduista. Suomessa yleisin ulkosiivousharja on puuvartinen neliskanttinen katuharja, jossa on punainen tai vihreä nailonharjaosa. Sisäsiivouksessa lattioiden lakaisemiseen käytetään yleisimmin lattiaharjan ja samanpituisella varrella varustetun rikkalapion yhdistelmää. Koviin pintoihin, kuten lattioihin, käytetään pehmeitä harjaksia ja pehmeisiin pintoihin, kuten mattoihin, jäykkiä harjaksia. Seinien ja kattojen tomuttamisessa lattiaharjan harjaspää oli ennen tapana sujauttaa puuvillalangasta virkatun tai vanhan villasukan varresta ommellun "harjapussin" sisään.


title: Harja (väline)

text: Muita siivouksessa käytettäviä harjoja ovat pölyharja tai hyvin hieno- ja tuuheaharjaksinen "pölyhuiska", joka myös kerää pölyä pinnoilta sisäänsä. WC-istuimen sisäpuhdistukseen on tarkoitettu "vessaharja". Monissa pölynimurin eri tarkoituksiin suunnitelluissa suulakkeissa on harjamainen pää. Räsymattojen pesussa ja muidenkin mattojen tahranpoistossa perinteinen työvälinen on karkea "juuriharja".


title: Harja (väline)

text: Ruoanvalmistuksessa käytettäviä harjoja ovat lyhyt- ja jäykkäharjaksinen "vihannesharja" ja ruokasienten puhdistamiseen käytettävä pehmeä harja, joka usein on kiinnitetty sieniveitsen toiseen päähän.


title: Harja (väline)

text: Astianpesussa käytetään juomalasien yms. astioiden sisään helposti mahtuvaa puolipyöreää tiskiharjaa, kapeasuisten pullojen sisään mahtuvaa, taipuisaharjaksista pulloharjaa ja keittoastioista pinttynyttä ruokaa irrottavaa jäykkäharjaksista "pataharjaa".


title: Harja (väline)

text: Kylpyhuonekäytössä tärkein harja on henkilökohtainen "hammasharja", joka voi olla käsikäyttöinen tai sähköhammasharja. Hampaiden hoidossa voidaan käyttää myös hammasväliharjaa. Muita peseytymisessä ja siistiytymisessä käytettäviä harjoja ovat "kylpy-" eli "saunaharja, hiusharja" ja "kynsiharja".


title: Harja (väline)

text: "Vaateharjalla" puhdistetaan pöly ja roskat vaatteiden pinnalta ja huolitellaan sametin ja muun materiaalin nukkapinta. Joillekin materiaaleille on saatavana erityisiä harjoja, kuten mokkanahalle "mokkaharja". "Kenkäharjalla" levitetään kenkävoidetta nahkakengille ja hoidetaan voiteen kuivuttua kengän kiillotus.


title: Harja (väline)

text: Hygieniaharjat on tarkoitettu käyttöön, jossa puhtaus on erityisen tärkeää, kuten elintarviketeollisuudessa ja karjanhoidossa. Nämä harjat kestävät kuumentamista – käytännössä keittämistä vedessä – jopa 134 °C asteeseen, jolloin harja saadaan desinfioitua.] Hygieniaharjoja tehdään esimerkiksi polypropyleenistä. Hygieniakäyttöön on kehitetty myös "antimikrobiharja", jossa muoviin on sekoitettu hopeaa ja harjan harjakset upotettu hartsiin. Tämä tekee harjan pinnasta sellaisen, etteivät mikrobit pysty kasvamaan harjan pinnassa.


title: Harja (väline)

text: Kun harja on tarkoitettu materiaalin poistamiseen pinnalta, harjaa muistuttava "sivellin" taas on tarkoitettu maalin tai muun nestemäisen aineen hallittuun levittämiseen pinnalle. "Suti" on poikkileikkaukseltaan pyöreä tai muunlainen karkeampaan maalin, liiman tai muun aineen levitykseen tarkoitettu sivellin, kuten leivonnaisten voiteluun käytettävä "pullasuti" tai parranajossa partavaahtoa vaahdottava ja levittävä "partasuti". Sudiksi kutsutaan myös nuohoojan työvälinettä, savuhormeja puhdistavaa harjaa.


title: Harja (väline)

text: Teräsharja on käsi- tai moottorikäyttöinen harja, jonka harjakset ovat terästä tai muuta jäykkää metallilankaa. Teräsharjaa käytetään metallipinnoille paitsi puhdistamaan niitä, myös killottamaan tai hiomaan niiden pintaan yhdensuuntaisia tai pyörteisiä kuvioita (esim. "harjattu teräs" tai "harjattu alumiini").


title: Harja (väline)

text: Turussa vuosina 1881–1971 toiminut Oy Yhtyneet Harja- ja Sivellintehtaat oli 1900-luvun alussa Pohjoismaiden suurin harjojen ja sivellinten valmistaja. Turussa toimi myös Harja- ja Sivellintehdas H. & F. Ljungberg. 1900-luvun alkupuolella harjoja valmistivat Suomessa myös ainakin Suomen harja- ja sivellintehdas Luumäen Taavetissa, Lappeenrannan harjatehdas sekä Lindgrenin harja- ja sivellintehdas Helsingin Punavuoressa. SOK:lla oli oma harjatehdas Vaajakoskella.


title: Harja (väline)

text: Yhä toimivia suomalaisia harjatehtaita ovat vuonna 1947 perustettu Kotilaakso Oy (ent. Laaksosen Harjatehdas Oy) Kylmäkoskella, vuonna 1881 perustettu porvoolainen C. E. Lindgren, vuonna 1955 perustettu ylöjärveläinen Sajakorpi Oy (Sajas Group), kokemäkeläinen Sinituote sekä vuonna 1927 perustettu akaalainen VS-Harja Oy, joka vuonna 2017 siirtyi Sinituotteen omistukseen. Akaalla toimii myös Akaan Harjavalmiste Oy. Harjat ja siveltimet ovat alusta asti olleet myös yksi näkövammaisia Vantaan Korsossa työllistävän Sokevan päätuotteita. Sotasokeiden harjatehdas perustettiin alun perin jo vuonna 1942 Tikkurilaan.


title: Jaavansaniainen

text: Jaavansaniainen ("Microsorum pteropus" tai "Microsorium pteropus") on veden alla kasvava saniaiskasvi.


title: Jaavansaniainen

text: Jaavansaniainen kasvaa kivien tai puunrunkojen päällä. Sillä on mehevä maavarsi, ja aaltoilevat, sileäreunaiset lehdet, jotka kasvavat noin 20–30 cm korkeiksi. Lehden alapinnalle tulee mustia, pistemäisiä itiöpesäkkeitä. Se lisääntyy myös suvuttomasti lehtin kasvavien rönsytaimien avulla.


title: Jaavansaniainen

text: Jaavansaniainen on kotoisin Aasiasta. Se on suosittu akvaariokasvi, koska se maistuu niin kitkerältä, että kalat ja kotilot jättävät sen rauhaan, ja koska sen ei tarvitse saada juuriaan pohjamateriaaliin, niin että pohjasoraa kaivelevat kalat eivät sitä tuhoa. Kasvi kestää myös vähäistä valoa ja monenlaisia vesioloja.


title: Kevin Anderson

text: Kevin Anderson (s. 18. toukokuuta 1986 Johannesburg, Etelä-Afrikka) on eteläafrikkalainen tennispelaaja. Hän aloitti ammattilaisuransa vuonna 2007. Ensimmäisen ATP-turnauksensa Anderson voitti helmikuussa 2011 Johannesburgissa. Turnauksen finaalissa hän voitti Somdev Devvarmanin. Toisen turnausvoittonsa hän saavutti maaliskuussa 2012 voitettuaan Delray Beachin loppuottelussa Marinko Matosevicin. Tammikuussa 2019 hän saavutti uransa kuudennen ATP-turnausvoiton Punessa.


title: Kevin Anderson

text: Oikeakätisen Andersonin pelin suurin vahvuus on kova syöttö, joka kimpoaa usein pitkälle takarajan taakse. Hän on 203 cm pitkä, ja hänen paras sijoituksensa maailmanrankingissa on viides heinäkuussa 2018 ja nelinpelirankingissa 58:s marraskuussa 2014.


title: Kevin Anderson

text: Anderson pääsi Grand Slam -turnauksessa kaksinpelin loppuotteluun Yhdysvaltain avoimissa 2017. Hän ylsi loppuotteluun myös Wimbledonissa 2018. Tuolloin hän voitti puolivälierässä Roger Federerin viisieräisessä ottelussa ja katkaisi näin Federerin 34 ottelun voittoputken Wimbledonissa. Australiassa ja Ranskassa Anderson on päässyt neljännelle kierrokselle.


American Outlaws – viimeiset lainsuojattomat (myös nimellä Jesse James) on yhdysvaltalainen lännenelokuva vuodelta 2001. Sen on ohjannut Les Mayfield. Elokuva kertoo Jesse James -nimisestä rikollisesta, josta kuolemansa jälkeen tuli tarujen ainesta.


title: American Outlaws – viimeiset lainsuojattomat

text: Elokuva on esitetty Suomen televisiossa vuosina 2001 ja 2008.


title: Moottoripyöräilyn Qatarin Grand Prix 2008

text: Qatarin Grand Prix 2008 oli kauden ensimmäinen kilpailu. Se ajettiin Losailin radalla ja historiallisesti iltakisana keinovaloissa.


title: Dylan Smith

text: Dylan Daniel Smith (s. 30. marraskuuta 1992) on yhdysvaltalainen näyttelijä. Hän on esiintynyt elokuvissa "One Hour Photo" (2002) ja "" (2003). Hän on vieraillut myös televisiosarjassa "Gilmoren tytöt".


title: Dylan Smith

text: Smith syntyi Los Angelesissa, Kaliforniassa, Lisa ja Danny Smithin poikana. Hänellä on nuorempi veli Lyndon.


title: Dylan Smith

text: Smith sai vuonna 2003 Young Artist Award -ehdokkuuden roolista "One Hour Photossa".


title: Christelle Laura Douibi

text: Christelle Laura Douibi (s. 24. marraskuuta 1985) on algerialainen alppihiihtäjä, joka edusti Algeriaa vuoden 2006 talviolympialaisissa. Hän kilpaili syöksyssä, jossa hän jäi sijalle 40 ja super-G:ssä, jossa hänen sijoituksensa oli 51. Douibi oli ainoa nainen, joka edusti Afrikkaa kyseisissä olympialaisissa. Hän sai olla lipunkantajana olympialaisten avajaisissa ollessaan maansa ainoa edustaja kisoissa.


title: Mark Romanek

text: Mark Romanek (s. 18. syyskuuta 1959) on yhdysvaltalainen ohjaaja. Hän syntyi Chicagossa ja on luonut suurimman osan urastaan musiikkivideoiden alalla. Hän on ohjannut videoita useille maailmankuuluille esiintyjille, joiden joukossa ovat Madonna, David Bowie, R.E.M., Macy Gray, No Doubt, Linkin Park ja Jay-Z.


title: Mark Romanek

text: Romanek ei ole urallaan kuitenkaan rajoittunut musiikkivideoihin, vaan on ohjannut ja käsikirjoittanut lisäksi muun muassa trillerin "One Hour Photo" (2002) sekä ohjannut tieteiselokuvan "Ole luonani aina" (2010).


title: Connie Nielsen

text: Connie Inge-Ilse Nielsen (s. 3. heinäkuuta 1965) on tanskalainen näyttelijä. Hän syntyi Frederikshavnissa ja asui useita vuosia Italiassa ennen asettumistaan Yhdysvaltoihin vuonna 1996.


title: Connie Nielsen

text: Nielsen on esiintynyt muiden muassa elokuvissa "Paholaisen asianajaja" (1997), "Operaatio Mars" (2000), "Gladiator" (2000), "One Hour Photo" (2002), "Saalistaja" (2003), "Basic" (2003), "Nymphomaniac" (2013) ja "Wonder Woman" (2017). Tanskalaisessa elokuvassa hän esiintyi ensi kertaa vasta vuonna 2004. Hän on vieraillut myös televisiosarjassa "," jossa hän tuurasi erikoistehtäviin lähtenyttä Olivia Bensonia 8. kaudella kuuden jakson ajan.


title: Connie Nielsen

text: Nielsenillä on vuonna 1991 syntynyt poika Sebastian. Hän seurusteli Lars Ulrichin kanssa; parille syntyi 21. toukokuuta 2007 Bryce-niminen poika.


title: Nathan Kress

text: Nathan Kress (s. 18. marraskuuta 1992) on yhdysvaltalainen näyttelijä. Hän syntyi Glendalessa, Kaliforniassa, ja hänellä on kaksi vanhempaa veljeä: Andrew ja Kevin.


title: Nathan Kress

text: Kressillä on tärkeä rooli (Freddie) vuonna 2007 aloitetussa televisiosarjassa "iCarly". Hän on esiintynyt myös elokuvissa ja muissa televisiosarjoissa sekä työskennellyt ääninäyttelijänä.


title: Rubiinikääpiöahven

text: Rubiinikääpiöahven ("Apistogramma macmasteri") on kääpiökirjoahven.


title: Rubiinikääpiöahven

text:
Rubiinikääpiöahvenkoiras voi kasvaa 7.5 cm pitkäksi, naaras jää pienemmäksi. Pohjaväri on sinisävyinen, kyljessä silmän korkeudella kulkee musta raita. Koiraan pyrstössä on punainen kuvio.
Rubiinikääpiöahvenia elää villeinä Etelä-Amerikassa Orinoco-joen vesistössä.
Akvaariossa pidetään useita naaraita yhä koirasta kohti. Pienet luolat ovat niiden suosikkipaikkoja. Yleensä naaras vartioi mätiä ja vastakuoriutuneita poikasia.
Sopiva lämpötila on 24-28 astetta, pH 5.5-6.8. Rubiinikääpiöahven syö kuivaruokaa, mutta suosii pakastettua ja elävää ruokaa kuten surviaisentoukkia.


title: Iso-Huituri

text: Iso-Huituri on saari Tornion ja Kemin kaupunkien rajalla Perämerellä. Saari kuuluu Perämeren kansallispuistoon. Sen pituus on 1,9 kilometriä ja suurin leveys noin 700 metriä, korkeimman kohdan noustessa noin kymmeneen metriin merenpinnan yläpuolelle.


title: Iso-Huituri

text: Saari on toiminut Perämeren alueen kalastajien tukikohtana, ja siellä on edelleen nähtävänä vanhojen kalastajamökkien perustuksia. Saarella sijaitsee myös 1300–luvulla rakennettu kivilatomus, Piispankiveksi kutsuttu rajamerkki, joka osoitti Turun ja Uppsalan hiippakuntien välisen rajan. Piispankivi on koko kansallispuiston muinaisjäännöksistä historiallisesti merkittävin.


title: Miranda Cosgrove

text: Miranda Taylor Cosgrove (s. 14. toukokuuta 1993 Los Angeles, Kalifornia) on yhdysvaltalainen näyttelijä ja laulaja-lauluntekijä. Cosgrove aloitti uransa televisiomainoksissa kolmevuotiaana. Sittemmin hän on esiintynyt muun muassa Megan Parkerin roolissa "Drake & Joshissa", Summer Hathawayn roolissa "School of Rockissa" ja pääroolissa Nickelodeonin komediasarjassa "iCarly". Cosgroven esikoisalbumi, "Sparks Fly", julkaistiin huhtikuussa 2010.


title: Miranda Cosgrove

text: Cosgrove on ansainnut jokaisesta "iCarlyn" jaksosta $180 000, ollen siten toiseksi korkeimmin palkattu lapsitähti televisiossa.


title: Maalaispojan rallit

text: Maalaispojan rallit on suomalaisen laulajan Mikko Alatalon kokoelmalevy. Se julkaistiin vuonna 1980.


title: Maalaispojan rallit

text: "Maalaispojan rallit" -kokoelma syntyi Hi-Hat -levy-yhtiön toivomuksesta. Alatalo oli jälleen voittanut Syksyn sävel -kilpailun, tällä kertaa v. 1980 "Rikoo on riskillä ruma" -kappaleella. Tarttuva ralli sekä Alatalon ja yhtyeen raju esiintyminen TV:n suorassa lähetyksessä upposi kansaan, ja kun singlenä julkaistun voittokappaleen B-puolesta "Ihmisen ikävä toisen luo" tuli vielä suurempi hitti, tehtiin kokonainen albumi laulujen ympärille. Levy myi heti kultaa, ja se on yksi Alatalon kolmesta kultalevystä.


title: Maalaispojan rallit

text: Suurin osa kokoelman kappaleista on Alatalon hittejä, mm. "Maalaispoika oon", "Hasardi" ja kaunis "Tunnetko rakkauden?". "Ihmisen ikävä toisen luo" -kappaleen suuri menestys on jatkunut; se on edelleen yksi suosituimmista karaoke-lauluista ja löytyy useimmista laulukirjoista. Kappale on vielä 20 vuoden jälkeenkin tunnetuimpia suomalaisia pop-iskelmiä, ja pakollinen esitettävä Alatalon keikoilla.


title: Jennette McCurdy

text: Jennette Faye McCurdy (s. 26. kesäkuuta 1992 Long Beach, Kalifornia) on yhdysvaltalainen näyttelijä, käsikirjoittaja, laulaja ja kolumnisti. Hänen tunnetuin roolinsa on Sam Puckett vuosina 2007–2012 tehdyssä Nickelodeonin televisiosarjassa "iCarly" sekä sen spin-off -sarjassa "Sam & Cat".


title: Jennette McCurdy

text: McCurdy teki ensimmäisen roolinsa elokuvassa "Shadow Fury" vuonna 2001. Hänellä oli myös pieni rooli elokuvassa "Murha Hollywoodissa" (2003). Myöhemmin hän on näytellyt lähinnä Disney Channelin ja Nickelodeonin televisioelokuvissa kuten "Tiger Cruise" (2004) ja "The Last Day of Summer" (2007).


title: Jennette McCurdy

text: McCurdy on lisäksi vieraillut useissa muissa tv-sarjoissa, joita ovat mm. "CSI", "Veljemme on nero", "Kova laki", "Zoey 101", "Will & Grace" ja "The Birthday Boys". Lisäksi McCurdy on tehnyt useita äänirooleja, mm. "The Cleveland Show"'ssa ja "Madagascarin pingviineissä".


title: Jennette McCurdy

text: Vuonna 2011 McCurdy on kirjoittanut artikkeleita "Wall Street Journal"-lehteen. Hänestä on sittemmin tullut "Seventeen" -lehden kolumnisti. Lisäksi hän on kirjoittanut "The Huffington Postiin". McCurdylla on kolme isoveljeä, Marcus, Scott ja Dustin. Hän varttui Garden Grovessa, Kaliforniassa. McCurdyn äiti Debra kuoli syyskuussa 2013 taisteltuaan 17 vuotta syöpää vastaan.


title: Kääpiöakara

text: Kääpiöakara ("Nannacara anomala") on kääpiökirjoahven.


title: Kääpiöakara

text: Kääpiöakarakoiras voi kasvaa 8 cm pitkäksi, naaras jää alle viisisenttiseksi. Pohjaväri on koiraalla sinisävyinen, naaraalla kellansävyinen. Kyljessä silmän korkeudella kulkee tumma raita. Naaras muuttuu kutuaikana ruutukuvioiseksi.


title: Kääpiöakara

text: Kääpiöakaroita elää villeinä Etelä-Amerikassa Guyanassa ja Surinamessa.


title: Kääpiöakara

text: Akvaariossa pidetään useita naaraita yhtä koirasta kohti. Ne vahtivat mätiä ja vastakuoriutuneita poikasia niin kauan, kuin nämä elävät ruskuaispussinsa varassa.


title: Kääpiöakara

text: Kääpiöakaralle sopiva lämpötila on 22-25 astetta ja pH 6-8. Akvaariossa kääpiöakara syö kuivaruokaa, mutta suosii pakastettua ja elävää ruokaa, kuten surviaisentoukkia.


title: Joy Gruttmann

text: Joy Gruttmann (s. 6. joulukuuta 1995) on saksalainen laulaja ja ääninäyttelijä. Hän esittää Schnappi-krokotiilia ja lauloi "Schnappi, das kleine Krokodil" -laulun (2001), joka nousi listaykköseksi CD-singlenä Saksassa vuonna 2005.


title: Joy Gruttmann

text: Gruttmann syntyi Gelsenkirchenissä. Hänen tätinsä on "Schnappi, das Kleine Krokodilin" säveltänyt Iris Gruttmann.


title: Valtion tiedoituslaitos

text: Valtion tiedoituslaitos (VTL) oli Suomessa talvi- ja jatkosodan aikana toiminut tiedotus- ja sensuurielin.


title: Valtion tiedoituslaitos

text: VTL:n edeltäjä oli lokakuussa 1939 toimintansa aloittanut Valtioneuvoston tiedoituskeskus, joka perustettiin ”sodasta tai muusta poikkeuksellisesta tilanteesta johtuvia tiedoitus- ja julkaisutehtäviä varten”. Laitos toimi valtioneuvoston kanslian alaisena. Sen tuli hankkia tietoja hallitukselle ja muille viranomaisille, tiedottaa viranomaisten toiminnasta yleisölle ja huolehtia siitä että painotuotteissa ja radiossa otettaisiin huomioon maanpuolustukselliset näkökohdat. Lisäksi laitoksen tuli tehdä Suomea ja sen politiikkaa tunnetuksi ulkomailla.


title: Valtion tiedoituslaitos

text: Jatkosodan alettua keskuksen tehtäviä laajennettiin sotatilalain ja tasavallan suojelulain nojalla ja sen nimi muutettiin Valtion tiedoituslaitokseksi. Tehtäväksi tuli yleisön mielipiteiden muokkaus hallituksen politiikkaa myötäileviksi.


title: Valtion tiedoituslaitos

text: Valtion tiedoituslaitos jakautui tiedotus- ja tarkastusjaostoihin. Tiedotusjaoston tehtävänä oli seurata tapahtumia ja mielialoja kotimaassa ja ulkomailla sekä kerätä ja toimittaa niistä tietoja hallitukselle, päämajalle ja muille viranomaisille. Tämän ohella tiedotusjaosto toimitti julkisuuteen tietoja hallituksen ja viranomaisten toimenpiteistä ja suunnitelmista sekä informoi yhteistyössä ulkoministeriön kanssa ulkomaita Suomen sodan luonteesta ja kulusta. Tässä tarkoituksessa tiedotusjaosto ohjasi Yleisradion ja tietotoimistojen työskentelyä sekä johti ja valvoi valtioneuvoston käytössä olleiden tiedotus- ja propagandaelinten toimintaa. VTL:n tarkastusjaoston tehtävänä oli ehkäistä sellaisten tietojen ja mielipiteiden leviäminen, jotka olisivat voineet vaikuttaa haitallisesti Suomen puolustukseen, sisäiseen järjestykseen ja turvallisuuteen tai Suomen suhteisiin muihin valtioihin. Samoin tarkastusjaosto pyrki omalta osaltaan torjumaan vakoilua ja paljastamaan vakoiluhankkeet.


title: Valtion tiedoituslaitos

text: Sensuuritehtäviä VTL hoiti valvomalla sanoma- ja aikakauslehtiä, kirjoja, radiota ja postilähetyksiä. Tätä varten maa jaettiin sensuuripiireihin. Sotilaiden ja kotirintaman välistä kirjeenvaihtoa tarkastettiin pistokokein kenttäpostikonttoreissa. Kirjeissä ei saanut esiintyä tietoja, joista olisi voinut olla hyötyä viholliselle, etenkään sotajoukkojen sijaintia, aseistusta ja toimintaa ei saanut ilmaista. Mikäli tällaisia oli, ne mustattiin tai leikattiin kirjeistä pois. Tarkastettujen kirjeiden ja pakettien määrä jäi kenttäpostin kokonaismäärään (noin miljardi postilähetystä jatkosodan aikana) suhteutettuna käytännössä varsin pieneksi. Painotuotteiden valvontaa varten oli 19 julkaisutarkastustoimistoa ja niissä yhteensä noin 70 sensoria, jotka tarkastivat kuukausittain 30 000–35 000 lehtiartikkelia. Keskimäärin 500 artikkelin sisältöön puututtiin ja 100 artikkelia kiellettiin kokonaan. Sensuurin kannalta erityisen hankalia aiheita olivat Saksan sotamenestys ja Saksan miehittämillään alueilla harjoittama politiikka sekä Suomen pyrkimykset erillisrauhaan Neuvostoliiton kanssa. Paikalliset sensuuriviranomaiset tarkkailivat lehtien ja postin ohella myös yksittäisten tapahtumien vaikutuksia kansalaisten mielialoihin ja käyttäytymiseen.


title: Valtion tiedoituslaitos

text: Vuonna 1942 VTL julkaisi Suur-Suomi-aatetta tukevan saksankielisen teoksen "Finnlands Lebensraum", jonka tarkoituksena oli tieteellisesti perustella Itä-Karjalan ja Inkerinmaan liittämistä Suomeen. Sen kirjoittajina toimivat maantieteilijä Väinö Auer, historioitsija Eino Jutikkala sekä kansatieteilijä Kustaa Vilkuna.


title: Valtion tiedoituslaitos

text: Toimintansa luonteesta johtuen VTL joutui usein eduskunnassa ja lehdistössä arvostelun kohteeksi. Ajoittain ankarakin arvostelu kohdistui etenkin maan poliittiseen johtoon. VTL:n päällikköinä toimivat pääjohtaja Heikki Reenpää, tohtori Kustaa Vilkuna, kenraali Heikki Kekoni ja valtioneuvoston tiedotuspäällikkö Matti Valtasaari.


title: Valtion tiedoituslaitos

text: Valtion tiedoituslaitos lakkautettiin vuoden 1944 lopussa ja supistettuja tehtäviä hoitamaan perustettiin valtioneuvoston kansliaan valtion tiedoituskeskus ja sisäasiainministeriöön tiedoitustoiminnan tarkastusosasto.


title: Selkä-Sarvi

text: Selkä-Sarvi on Perämeren kansallispuistoon kuuluva saari Kemin kaupungin vesialueella Perämerellä. Saari sijaitsee lähellä Suomen ja Ruotsin valtakunnanrajaa, noin 21 kilometriä lounaaseen Kemin keskustasta. Se kuuluu Savukrunnin, Sarvenkrunnin, Pitkäleton, Linnankluvun ja Maa-Sarven sekä Ruotsin puolella sijaitsevan Sarvenkatajan muodostamaan saariryhmään.


title: Selkä-Sarvi

text: Saari on myös pinta-alaltaan Perämeren kansallispuiston toiseksi suurin saari. Se on noin 1,3 kilometrin pituinen ja leveimmillään noin 500 metrin levyinen. Sen korkein kohta kohoaa noin neljän metrin korkeuteen merenpinnan yläpuolelle. Saaren pohjoisimmassa kärjessä sijaitsee Sarven retkisatama, jonne johtaa merkitty veneväylä luoteesta. Saarella pitäisi useiden lähteiden mukaan olla jatulintarha, mutta vuoden 1994 inventoinnissa mitään jatulintarhaan viittaavaa ei saarelta löydetty.


title: Selkä-Sarvi

text: Selkä-Sarven saari on vanha kalastajien tukikohta. Enimmillään saarella on ollut asukkaita katovuosien aikaan, jolloin saaren asukasluku nousi noin kolmeensataan. Saaren kaakkoiskulmassa sijaitsevan vanhan kalastajakylän rakennuksista kahdeksan on yhä jäljellä, lisäksi alueella on useiden rakennusten ja maakellareiden jäännöksiä. Saaren pohjoispäässä sijaitsevat kalastajatukikohdan lisäksi kansallispuiston partiomaja, teräksinen tähystystorni sekä helikopterin laskeutumisalue.


title: Selkä-Sarvi

text: Saaren halki pohjoisesta etelään johtaa noin kilometrin pituinen luontopolku, jonka eteläpäässä sijaitsevat saaren eteläosien laajat kivilouhikot sekä 1860-luvulla rakennettu Ailinpietin kalamaja, joka on vierailijoille avoin nähtävyys. Yöpymistä varten saarella sijaitsevat vain kesäkäyttöön soveltuvat kahden hengen Kallan autiotupa sekä vanhasta kalojensuolaushuoneesta kunnostettu neljän hengen varaustupa Kokko.


title: Selkä-Sarvi

text: Saaren metsät käsittävät pohjoisosissa hiekkapohjalla kasvavaa katajanummea, jonka laidoilla kasvaa pääasiassa lehtipuita sekä harvakseltaan mäntyjä. Rantapensaikkoa on vähän, ja saaren itärannalla sijaitsee kansallispuiston suurin ja levein yhtenäinen rantaniittyalue. Saaren länsiranta on rikkonainen ja koostuu pääasiassa hajanaisista louhikoista, joiden välisillä alueilla kasvaa rantaniittyä. Saarella on viisi lampea, ja saaren eteläpää muodostuu laguunia reunustavista louhikoista ja rantaniityistä.


title: Pariisi–Nizza-ajo 2008

text: Pariisi–Nizza-ajo 2008 järjestettiin perinteisenä maantiepyöräilyn etappikilpailuna 9.–16. maaliskuuta 2008. Kilpailu alkoi prologilla Amilly'n kaupungissa ja päättyi Nizzaan. Kyseessä oli järjestyksessään 66. Pariisi–Nizza-ajo.


title: Pariisi–Nizza-ajo 2008

text: Pariisi–Nizza alkoi sekavissa tunnelmissa, sillä kansainvälinen pyöräilyliitto UCI on uhannut sulkea kilpailuun osallistuvat tallit kaikista järjestämistään kilpailuista . Syynä on UCI:n ja Pariisi–Nizzan järjestäjän ASO:n kiista siitä, saako kilpailuihin kutsuttavat tallit päättää kilpailun järjestäjä vai UCI. Uhkauksesta huolimatta tallit päättivät osallistua kilpailuun .


title: Pariisi–Nizza-ajo 2008

text:
Alberto Contador ei ollut puolustamassa edellisvuotista voittoaan, sillä ASO on sulkenut hänen edustamansa Astana-tallin kaikista järjestämistään kilpailuista tallin doping-sotkujen vuoksi . Kilpailun voitti Gerolsteiner-tallin kokenut Davide Rebellin vain kolmen sekunnin erolla Rinaldo Nocentiniin. Aiempina vuosina Rebellin on sijoittunut kokonaiskilpailussa kahdesti toiseksi ja kerran kolmanneksi. Suomen Kjell Carlström voitti kilpailun kolmannen etapin.
Vuoden 2008 Pariisi–Nizza-ajon prologi ajettiin Amilly'n kaupungissa vaihtelevissa sääoloissa. Kuivassa kelissä kilpailun alkupäässä reitille lähtenyt Markel Irizar, jolla ei ole merkittäviä saavutuksia ammattilaisurallaan, selvitti reitin ajassa 5.32. Ennakkosuosikkien tullessa vuoroon sade ja tuuli yltyivät ja Irizar näytti olevan lähellä yllätysvoittoa. Jens Voigt ja David Millar hävisivät hänelle seitsemän sekuntia, Roman Kreuziger kahdeksan, Bobby Julich 12 ja Cadel Evans 17 sekuntia. Muutamat pyöräilijät ajoivat todella varovasti, muun muassa Fränk Schleck viipyi reitillä 6.02 ja David Moncoutié peräti 6.26, lähes minuutin Irizarille hävinneenä.


title: Pariisi–Nizza-ajo 2008

text: Viimeisten kilpailijoiden tullessa vuoroon sade loppui ja niinpä norjalainen kirimies Thor Hushovd pystyi lyömään Irizarin ajan neljällä sekunnilla. Viimeisenä reitille lähtenyt Stefan Schumacher ajoi kolmanneksi. Suomen Kjell Carlström oli 34. hävittyään Hushovdille 17 sekuntia .Myrskyisästä säästä johtuen ensimmäinen etappi lyhennettiin 93,5 kilometrin mittaiseksi; lähtöpaikkana oli Amilly'n sijasta La Chapelotte. Heti alkuhetkillä pääjoukosta irtosi kolmikko Bernard Eisel, Peter Velits ja Niki Terpstra. He kasvattivat eron parhaimmillaan 4 minuuttiin 10 sekuntiin. Pääjoukko hajosi loppumatkalla neljään pieneen ryhmään, joista ensimmäisessä ajoivat muun muassa kilpailua johtava Thor Hushovd, Sylvain Chavanel ja Luis León Sánchez. Ennakkosuosikeista Philippe Gilbert, David Millar, Davide Rebellin ja Fränk Schleck saivat heidät kiinni 15 kilometriä ennen maalia. Eisel, Velits ja Terpstra saavutettiin samoihin aikoihin. Suurimmista ennakkosuosikeista Cadel Evans, joka kaatui matkan varrella, ja Stefan Schumacher jäivät taaempaan ryhmään.


title: Pariisi–Nizza-ajo 2008

text: Viimeisillä kilometreillä varsinkin ranskalaisajajat yrittivät irtiottoja, mutta pienen nousun päällä sijainneeseen maaliin puristi kuitenkin selvänä ykkösenä isokokoinen Gert Steegmans ennen Jérôme Pineau'ta ja kokonaiskilpailun johtoaan vankistanutta Thor Hushovdia. Kjell Carlström jäi sijalle 79 lähes kolme ja puoli minuuttia kärjelle hävinneenä.


title: Pariisi–Nizza-ajo 2008

text: Myös Pariisi–Nizzan toinen etappi ajettiin kylmissä ja sateisissa sääoloissa. Ranskalainen Thierry Hupond oli parhaimmillaan 15 minuuttia 10 sekuntia pääjoukkoa edellä, mutta hänet tavoitettiin juuri ennen "Col du Fut d’Avenas" -vuoren huippua parikymmentä kilometriä ennen maalia. Johtajan keltaisessa paidassa ajanut Thor Hushovd karkasi pitkässä alamäessä pääjoukolta saaden viisi kilometriä ennen maalia seurakseen Gert Steegmansin, Sylvain Chavanelin ja Michael Albasinin. Loppukirissä Steegmans oli jälleen vahvin ennen Hushovdia ja Chavanelia. Hushovdin johto kokonaiskilpailussa Steegmansiin on nyt kolme sekuntia.


title: Pariisi–Nizza-ajo 2008

text: Päivän epäonnisiin kuuluivat Fränk Schleck sekä nuorten (alle 25-v.) kilpailua johtanut Andri Hrivko, jotka jäivät pääjoukosta kolmisen minuuttia oltuaan mukana kolarisumassa. Kjell Carlström ajoi sitä vastoin hyvin: sijoitus 28. kolme sekuntia Steegmansille hävinneenä. Kokonaiskilpailussa hän on 47. sijalla.Kjell Carlström teki suomalaista pyöräilyhistoriaa voittaessaan Pariisi–Nizzan vuoristoisen kolmannen etapin. Carlström lähti jo kahdeksan kilometrin ajon jälkeen irti pääjoukosta yhdessä Clément Lhotellerien ja Bradley McGeen kanssa. Kolmikko kasvatti eron pääjoukkoon 36 kilometrin ajon jälkeen jo 12 minuuttiin 40 sekuntiin. McGee putosi Carlströmin ja Lhotellerien kyydistä ennen viimeisen vuoren, parikymmentä kilometriä ennen maalia olleen "Col de la Croix de Chaubouret"'n huippua.


title: Pariisi–Nizza-ajo 2008

text: Carlström ja Lhotellerie pääsivät pitkään alamäkeen toista minuuttia ennen Damiano Cunegoa, Sylvain Chavanelia ja Roman Kreuzigeria. Takaa-ajajat saivat pian seurakseen muun muassa Davide Rebellinin ja Christophe Moreaun, mutta ero kärkikaksikkoon pysyi yli minuutissa. Loppusuoralla Lhotellerie ajoi edellä, mutta Carlström avasi kirin aivan viime hetkellä nousten voittoon. Kyseessä on yksi merkittävimmistä voitoista suomalaisen ammattipyöräilyn historiassa.


title: Pariisi–Nizza-ajo 2008

text: Carlström voitti päivän molemmat välikirit, joista jälkimmäinen oli omistettu vuoden 2003 Pariisi–Nizzassa kuolleen Andrei Kivilevin muistolle. Lhotellerie puolestaan voitti päivän kaikki mäkikirikilpailut ottaen samalla kilpailuosion johtajan pilkkupaidan Thierry Hupond'lta. Kokonaiskilpailua johtanut Thor Hushovd jäi kauas kärjestä ja maillot jaune -paita siirtyi Sylvain Chavanelille.


title: Pariisi–Nizza-ajo 2008

text: Pariisi–Nizzan neljäs etappi päättyi maineikkaan Mont Ventoux -vuoren huipulle. Jo etapin alkuvaiheessa muodostui irtiottoryhmä, johon kuuluivat Aleksandr Kušinski, Jens Voigt, Niki Terpstra ja Bernhard Eisel. Heidän eronsa pääjoukkoon oli suurimmillaan 7 minuuttia 15 sekuntia. Nelikko tavoitettiin Mont Ventoux'n nousussa, viimeisenä Voigt neljä kilometriä ennen maalia.


title: Pariisi–Nizza-ajo 2008

text: Kokonaiskilpailua johtanut Sylvain Chavanel putosi kärkiryhmästä seitsemän kilometriä ennen maalia. Kaksi kilometriä myöhemmin Robert Gesink hyökkäsi irtiottoon saaden seurakseen Jaroslav Popovytšin, Cadel Evansin, Fränk Schleckin, Rinaldo Nocentinin ja Davide Rebellinin. Viimeiset kolme kilometriä kärjessä ajoivat enää Gesink sekä Evans, joka nousi viime metreillä etappivoittoon. Kokonaiskilpailun kärkeen siirtyi Gesink 32 sekuntia ennen Rebelliniä.


title: Pariisi–Nizza-ajo 2008

text: Kjell Carlström ei jaksanut edellispäivän irtioton jälkeen pysyä kärkimiesten vauhdissa, vaan hävisi Evansille yli 21 minuuttia. Kokonaiskilpailussa hän putosi 39. sijalle.


title: Pariisi–Nizza-ajo 2008

text: Pariisi–Nizzan viidennellä etapilla ajoi kärjessä pitkään 17 miehen irtiottoryhmä. Tämän joukon aktiivisin, Carlos Barredo, hyökkäsi runsaat kymmenen kilometriä ennen maalia. Hän sai mukaansa Christophe Moreau'n, Manuele Morin, Karsten Kroonin ja Pierre Rollandin. Seuraavien kilometrien aikana Barredo yritti kahdesti irti kärkiryhmästä onnistuen jälkimmäisellä kerralla. Maaliin hän saapui neljä sekuntia ennen seuraavaa ryhmää. Kokonaiskilpailussa Barredo nousi 12. sijalta kuudenneksi. Johdossa jatkaa edelleen Robert Gesink.


title: Pariisi–Nizza-ajo 2008

text: Kjell Carlström kärsi jo toista päivää vatsavaivoista ja jäi etapin voittajalle 11 minuuttia 58 sekuntia, sijoitus 110 . Yhteistuloksissa hän putosi 59. tilalle.


title: Pariisi–Nizza-ajo 2008

text: Kahdeksan miestä lähti irti pääjoukosta 16 kilometrin ajon jälkeen. Heidän joukossaan oli mäkikirikilpailua johtava Clément Lhotellerie, joka onnistui voittamaan kolme ensimmäistä päivän kaikkiaan seitsemästä mäkikiristä. Tämän jälkeen hän jäi odottelemaan pääjoukkoa. Viimeisen nousun, "Col du Tanneron"'n huipulla karkulaisryhmästä olivat kärjessä enää Bobby Julich ja Matthieu Sprick, joka sitten kaatui alamäessä.


title: Pariisi–Nizza-ajo 2008

text: Kokonaiskilpailussa toisena ollut Davide Rebellin ja Luis León Sánchez tekivät kovasti töitä pudottaakseen keltaisessa paidassa ajaneen Robert Gesinkin kärkiryhmästä – ja onnistuivat siinä. Kymmenen kilometriä ennen maalia Rebellin, Sánchez, Rinaldo Nocentini, Damiano Cunego ja Sylvain Chavanel tavoittivat Julichin.


title: Pariisi–Nizza-ajo 2008

text: Loppusuoralla Sánchez iski ensin, mutta Chavanel vastasi 500 metriä ennen maalia karaten voittoon. Sánchez oli toinen ennen Julichia ja Cunegoa. Rebellin ja Nocentini saapuivat maaliin kuusi sekuntia Chavanelin jälkeen. Gesink hävisi voittajalle minuutin ja 29 sekuntia, sijoitus 33. Rebellin johtaa kokonaiskilpailua ennen viimeistä etappia kolmen sekunnin erolla Nocentiniin.


title: Pariisi–Nizza-ajo 2008

text: Kjell Carlströmin sijoitus päivän etapilla oli 58, ero kärkeen 5.07.


title: Pariisi–Nizza-ajo 2008

text: Viimeisen etapin alkuvaiheessa 35 ajajan ryhmä irtosi pääjoukosta. Kokonaiskilpailun kärkinimistä Rinaldo Nocentini ja Robert Gesink kaatuivat 57 kilometrin ajon jälkeen, jolloin kilpailua johtanut Davide Rebellin käski pääjoukon odottaa heitä. Toinen karkulaisryhmä, johon kuului 15 miestä, lähti irti 69 kilometrin ajon jälkeen. Mäkikilpailun voittanut Clément Lhotellerie karkasi tästä ryhmästä kymmenen kilometriä myöhemmin.


title: Pariisi–Nizza-ajo 2008

text: Lhotellerie sai myöhemmin kumppanikseen Jose Benitezin ja kahdeksan kilometriä ennen maalia heidät tavoitti Luis León Sánchezin ja Damiano Cunegon johtama ryhmä. Sánchez iski irti kolme kilometriä ennen maalia ja pystyi pitämään johtonsa loppuun asti, vaikka Maxime Monfort ja Carlos Barredo ehtivät melkein tavoittaa hänet. Davide Rebellin tuli maaliin pääjoukossa muutamaa sekuntia myöhemmin ja voitti kokonaiskilpailun kolmella sekunnilla ennen Nocentinia – kaikkien aikojen pienimmällä erolla Pariisi–Nizzan historiassa.


title: Pariisi–Nizza-ajo 2008

text: Kjell Carlström hävisi viimeisellä etapilla 35 sekuntia Sánchezille. Kokonaiskilpailussa hänen sijoituksensa oli 38, ero kärkeen 38 minuuttia 8 sekuntia.


title: Mūmin (vuoden 1969 sarja)

text: Mūmin ("Muumi") on japanilainen animaatiosarja vuodelta 1969. Sarja perustuu löyhästi Tove Janssonin kirjoihin. Jansson ei pitänyt sarjasta, koska se perustui hänen kirjoihinsa hyvin vähäisesti. Sarjassa esimerkiksi oli autoja ja väkivaltaa. Muumeilla oli usein myös rahaa, ja sarjassa osittain juopoteltiin. Lisäksi hahmojen nimet ja heidän ulkomuotonsa poikkesivat Janssonin kirjoista. Sarja oli suunnattu ensisijaisesti aikuisille eikä lapsille. Sarjaa ei ole esitetty Suomessa. Vuonna 1972 ilmestyi sarjan jatko-osa "Shin Mūmin".


title: Noah Gray-Cabey

text: Noah Gray-Cabey (s. 16. marraskuuta 1995) on yhdysvaltalainen näyttelijä ja pianisti. Hänellä oli huomattavat roolit televisiosarjoissa "My Wife and Kids" ja "Heroes".


title: Noah Gray-Cabey

text: Gray-Cabey syntyi Chicagossa, Illinoisissa, mutta asuu Mainessa. Hän osoittautui varhaiskypsäksi muusikoksi; jo alle kymmenvuotiaana hän oli esiintynyt kansainvälisesti.


title: Noah Gray-Cabey

text: Televisiosarjojen ohella Gray-Cabey on esiintynyt muun muassa elokuvassa "Lady in the Water" (2006). Hänellä on kolme sisarusta.


title: Invincible (Michael Jacksonin albumi)

text: Invincible on kymmenes ja viimeinen kokopitkä studioalbumi, jonka Michael Jackson julkaisi elinaikanaan. Albumin julkaisi Epic Records 30. lokakuuta 2001. Invincible oli ensimmäinen uutta materiaalia sisältävä julkaisu sitten vuonna 1997 ilmestyneen -albumin ja ensimmäinen studioalbumi sitten vuonna 1995 ilmestyneen -albumin. Muun muassa Jackson, Rodney Jerkins, R. Kelly ja Teddy Riley jakavat tuottamis- ja kirjoituskrediitit albumilla. Samankaltaisuudessa Jacksonin aikaisempaan materiaaliin, Invinciblen teemat ovat pääasiassa Jacksonin henkilökohtaiset kokoemukset, romantiikka ja paranoia. Invincible sai hyvän vastaanoton kriitikoilta.


title: Invincible (Michael Jacksonin albumi)

text: Albumilta julkaistiin neljä singleä: "You Rock My World", "Cry", "Butterflies" ja "Speechless". Kaksi viimeksi mainittua julkaistiin Yhdysvaltojen ulkopuolella ja ne jäivät ilman musiikkivideota. Albumin ensimmäinen ja viimeinen single pyörivät top 10:ssä Billboard Hot 100 -listalla ja maailmanlaajuisesti sijalla yksi ja top 10:ssä; "Cry" ei saavuttanut yhtä suurta menestystä kuin muut singlet. Jacksonin ja hänen levy-yhtiönsä ristiriitojen takia, Sony Music lopetti albumin promoamisen. Albumi sai yhden grammy-ehdokkuuden "parhaasta pop-laulusuorituksesta". Billboard-lehden lukijat äänestivät Invinciblen vuosikymmenen parhaaksi albumiksi vuonna 2010.


title: Invincible (Michael Jacksonin albumi)

text: Albumi oli kaupallisesti menestys; se debytoi 11 maassa listaykkösenä, muun muassa Yhdysvalloissa, Isossa-Britanniassa, Australiassa, Ranskassa ja Sveitsissä. Invincible oli top 10:ssä kuudessa muussa eri maassa. Huonoiten se menestyi Meksikossa, jossa se saavutti ainoastaan sijan 29. Invincible palasi listoille vuonna 2004 ja uudestaan vuonna 2009 Jacksonin kuoleman johdosta. Vaikka albumia on myyty tähän mennessä yli 13 miljoonaa kappaletta, sen on katsottu olleen kaupallinen epäonnistuminen Jacksonille verrattuna hänen aikaisempien levyjensä myyntiin.


title: Invincible (Michael Jacksonin albumi)

text: Invinciblestä julkaistiin viisi eriväristä versiota - hopea, sininen, punainen, vihreä ja oranssi. Ainoastaan hopeanväristä versiota valmistetaan nykyisin lisää, muiden valmistus on lopetettu.


title: Invincible (Michael Jacksonin albumi)

text: Jacksonin ollessa The Jackson 5 -yhtyeen jäsen, hän kirjoitti ahkerasti materiaalia yhtyeelle ja alkoi työskentelemään projekteissa sooloartistina, mikä lopulta johti itsenäisiin studioalbumeihin, merkittävimpinä Off the Wall (1979) ja Thriller (1982). Kaupallisesti menestynyt Thriller, joka on tällä hetkellä maailman myydyin albumi 110 miljoonaan kappaleen myynnillään, usein varjosti Jacksonin muita projekteja. Ennen Invinciblen julkaisua Jackson ei julkaissut uutta materiaalia sitten vuonna 1997 ilmestyneen -albumin eikä uutta studioalbumia sitten vuonna 1995 ilmestyneen -albumin. Invinciblen on katsottu olleen käytännössä Jacksonin uran "comeback".


title: Invincible (Michael Jacksonin albumi)

text: Jackson aloitti levyttämään uutta materiaalia albumille lokakuussa 1997 ja lopetti, kun kappale "You Are My Life" saatiin nauhoitettua elokuussa 2001, kahdeksan viikkoa ennen albumin julkaisua. Jackson oli osoittanut myös kiinnostusta räppäriin ja halusi sellaisen ainakin yhteen kappaleeseen. Jackson oli kuitenkin huomauttanut, ettei halua tunnettua rap-artistia. Jacksonin tiedottaja ehdotti New Jerseystä kotoisin olevaa räppäriä nimeltä "Fats". Kun Jackson kuuli valmiin tuotoksen kappaleesta, he päättivät yhdessä levyttää toisen kappaleen albumille. Rodney Jerkins totesi, että Jackson haki erilaista musiikin tyylisuuntaa kuin hänen aikaisemmissa tuotoksissaan.


title: Invincible (Michael Jacksonin albumi)

text: Jackson on listattu krediiteissä kirjoittaneen ja tuottaneen suurimman osan Invinciblen kappaleista. Jacksonin lisäksi krediiteissä mainitaan kappaleiden tuottajina Jerkins, Teddy Riley, Andraeo "Fanatic" Heard, Kenneth "Babyface" Edmonds, R. Kelly ja Dr. Freeze ja kappaleiden sanoittajina Kelly, Fred Jerkins III, LaShawn Daniels, Nora Payne ja Robert Smith. Albumi on kolmas, jonka Jackson ja Riley tekivät yhteistyönä, kaksi muuta ovat Dangerous (1991) ja HIStory (1995). Invincible on Jacksonin kymmenes ja viimeinen studioalbumi, jonka hän julkaisi elinaikanaan. Invinciblen teko on raportoitu maksaneen 30 miljoonaa dollaria.


title: Invincible (Michael Jacksonin albumi)

text: Invincible on omistettu 15-vuotiaalle afronorjalaiselle pojalle Benjamin "Benny" Hermansenille, jonka ryhmä uusnatseja puukotti kuoliaaksi Oslossa, Norjassa tammikuussa 2001. Syy tähän kunnianosoitukseen oli osittan se, että toinen Oslon nuori Omer Bhatti, joka oli Jacksonin ystävä, oli myös Hermansenin ystävä. Albumin omistuskirjoituksessa lukee, "Michael Jackson antaa 'eritys kiitokset': Tämä albumi on omistettu Benjamin 'Benny' Hermansenille. Jatkakaamme muistaa olla tuomitsemasta ihmistä hänen ihonvärin takia, vaan hänen sisäisen luonteensa. Benjamin... me rakastamme sinua... lepää rauhassa." Albumi on myös omistettu Jacksonin isoäidille Nicholette Sottilelle ja Jacksonin vanhemmille Joseph ja Katherine Jacksonille.


title: Invincible (Michael Jacksonin albumi)

text: Invincible koostuu R&B, hip hop, dancepop, adult contemporary music ja urban -tyylisistä kappaleista. Neljätoista kuudestatoista kappaleesta on Jacksonin kirjoittamia. Albumin koko pituus on 77 minuuttia ja kahdeksan sekuntia. Kuudentoista kappaleen sanoitukset kuvaavat Jacksonin henkilökohtaisia kokemuksia, jotka koostuvat lähinnä romantiikasta, vainoharhaisuudesta, loukkaavasta yksityisyydestä ja uhkaavista tilanteista. On todettu, että albumi vaihtelee aggressiivisten kappaleiden ja balladien välillä. Invinciblen avaus kappaleena toimii "Unbreakable", jonka viimeisessä rivissä ensimmäisessä säkeistössä lauletaan: "With all that I've been through/I'm still around". Vuonna 2002 VIBE -lehden haastattelussa Jackson kertoi inspiraatiosta kirjoittaa kappale "Speechless".


title: Invincible (Michael Jacksonin albumi)

text: "Privacy"-kappaleessa heijastuvat Jacksonin omat henkilökohtaiset kokemukset, median hyökkäykset ja sensaatiolehtien epätarkkuudet. "The Lost Children" on kappale vaarassa olevista lapsista. Kappaleessa "Whatever Happens" Jackson laulaa kolmannessa persoonassa. Kappaleen sanoituksessa, jota on kuvailtu "rosoiseksi intensiteetiksi", selostetaan kahdesta ihmisestä, jota ovat osallistuneet nimeämättömään uhkaavaan tilanteeseen. Invinciblellä on neljä balladia, "You Are My Life", "Butterflies", "Don't Walk Away" ja "Cry". "Cry", vastaa Jacksonin "Man in the Mirror" -kappaletta, on kappale maailmanparannuksesta yhdessä. "Butterflies" ja "Break of Dawn" -kappaleiden sanoitusten on katsottu olevan "häikäiseviä", jotka saavat kuuntelian "huokumaan". "Threatened" -kappaleessa nähtiin olevan tarinan kerroin ja sen on katsottu olevan eräänlainen "Thriller redux". Kappaleessa "You Are My Life" lauletaan rakkaudesta. Kappaleessa Jackson laulaa: "You are the sun, you make me shine, or more like the stars that twinkle at night."


title: Invincible (Michael Jacksonin albumi)

text: Albumista syntyi suuria riitoja Jacksonin ja hänen levy-yhtiönsä Sony Music Entertainmentin välille. Jackson oli nimittäin odottanut, että hän saisi oikeudet vanhoihin albumeihinsa takaisin 2000-luvun alussa, jolloin hän saisi niiden myynnistä kaikki voitot itselleen. Sopimuksesta kävi kuitenkin ilmi, että Jackson saisi oikeudet vasta vuosien päästä. Hänelle selvisi pian, että häntä edustanut asianajaja edusti myös Sonya, mikä synnytti eturistiriitoja. Jackson oli myös huolissaan siitä, että Sony oli vuosien ajan painostanut häntä myymään osuutensa Sony/ATV Music Publishing -yhtiöstä.Taraborrelli, s. 614–617 Jackson käytti näitä konflikteja hyväkseen sanoutuakseen irti sopimuksesta Sonyn kanssa. Juuri ennen "Invinciblen" julkaisua Jackson ilmoittikin Sony Music Entertainmentin johtajalle Tommy Mottolalle, että aikoi jättää yhtiön. Tämän seurauksena Sony keskeytti kaikki albumia koskevat toimenpiteet.


title: Invincible (Michael Jacksonin albumi)

text:
Heinäkuussa 2002 Jackson protestoi yhdessä faniensa kanssa Sonya vastaan, kun hän ajeli yhtiön Lontoon konttorin edustalla ajelemalla kaksikerroksisella bussilla ja heilutti kylttiä, jossa luki: "Sony kills music!" Jackson nimitti Mottolaa ”paholaiseksi” ja ”rasistiksi” ja väitti, että tämä ei tukenut afroamerikkalaisia artisteja vaan käytti heitä hyväkseen. Jackson syytti myös Mottolaa siitä, että hän oli kutsunut kollegaansa Irv Gottia ”lihavaksi nekruksi”. Sony kieltäytyi uusimasta Jacksonin sopimusta ja väitti, että 25 miljoonan dollarin mainoskampanja epäonnistui, koska Jackson kieltäytyi Yhdysvaltojen-kiertueesta. Samassa kuussa Jackson puhui yhdessä muiden muusikoiden ja tuottajien kanssa New Yorkin Harlemissa musiikkiteollisuuden korruptiosta ja salaliitosta ja sanoi:
Jackson käytti esimerkkinä lauluntekijä Otis Blackwellia, joka kuoli rahattomana, vaikka sävelsi sellaisia klassikoita kuin ”All Shook Up”, ”Great Balls Of Fire” ja ”Don't Be Cruel”.


title: Invincible (Michael Jacksonin albumi)

text: On raportoitu, että Invinciblen promoamiseen tarkoitettu budjetti oli 25 miljoonaa dollaria. Auttaakseen albumin promoamista, Jackson järjesti kaksi erikoiskonserttia Madison Square Gardenissa syyskuussa 2001 hänen 30-vuotisen soolouran kunniaksi. Jackson esitti uransa hittejä ja uutuutena Invincibleltä "You Rock My World" -kappaleen sekä esiintyi ensimmäisen kerran yhdessä The Jacksons -yhtyeen kanssa sitten vuonna 1984 päättyneen Victory Tour -kiertueen. Konserteissa esiintyi Jacksonin lisäksi myös Britney Spears, Mýa, Usher, Whitney Houston, Tamia, 'N Sync ja Slash sekä monia muita artisteja. Konsertit näytettiin CBS -kanavalla marraskuussa 2001 kaksituntisena tv-spesiaalina.


title: Invincible (Michael Jacksonin albumi)

text: Invincibleltä julkaistiin neljä singleä "You Rock My World", "Cry", "Butterflies" ja "Speechless". "Cry" ja "Speechless" julkaistiin Yhdysvaltojen ulkopuolella. "Butterflies" ja "Speechless" jäivät ilman musiikkivideota. "You Rock My World" ilmestyi lokakuussa 2001 albumin ensimmäisenä singlenä. "You Rock My World" nousi top kymmeneen Billboard Hot 100 -singlelistalla. Kappale oli paljon menestyneempi kansainvälisesti; kappale nousi listoilla top viiteen ja top kymmeneen kahdessatoista eri alueella. "You Rock My World" oli korkeimmillaan listaykkönen Ranskassa, listakakkonen Norjassa, Suomessa, Tanskassa, Belgiassa, listakolmonen Italiassa, listanelonen Australiassa ja listavitonen Ruotsissa ja Sveitsissä.


title: Invincible (Michael Jacksonin albumi)

text: Albumin toinen single "Butterflies" julkaistiin marraskuun alussa 2001. "Butterflies" nousi Billboard Hot 100 -listalla sijalle 14 ja Billboardin Hot R&B/Hip-Hop Songs -listalla sijalle kaksi, jossa se vietti viisi viikkoa. Kansainvälisesti "Cry" nousi listoilla top neljäänkymmeneen; kappale menestyi parhaiten Tanskassa, Ranskassa ja Belgiassa sijoilla 16, 30 ja 31. "Speechless" on Invinciblen harvinaisin single, sillä se julkaistiin ainoastaan Aasiassa eikä se noussut yhdelläkään singlelistalla. "Heaven Can Wait" -kappaletta soitettiin radiossa, mutta sitä ei virallisesti julkaistu. Kappale kuitenkin nousi R&B/Hip-Hop Charts -listalla sijalle 72.


title: Invincible (Michael Jacksonin albumi)

text: Ainoastaan kappaleista "You Rock My World" ja "Cry" kuvattiin musiikkivideot, viimeksi mainitussa Jackson ei itse esiinny. "You Rock My World" jäikin Jacksonin viimeiseksi musiikkivideoksi, sillä seuraavat musiikkivideot olivat lähinnä montaaseja Jacksonin aikaisemmista musiikkivideoista. "You Rock My Worldin" kuvasi Paul Hunter ja se julkaistiin vuonna 2001. Video, joka on yli 13 minuuttia pitkä, on samalla myös lyhytelokuva. Video koostuu Jacksonin ja Chris Tuckerin esittämistä henkilöistä, jotka yrittävät saada naisen kiintymyksen seuraamalla tätä ympäri lähiympäristöä. Videossa esiintyvät Jacksonin ja Tuckerin lisäksi myös Marlon Brando ja Michael Madsen. Videota on verrattu Jacksonin musiikkivideoihin "Smooth Criminal" (1987) ja "The Way You Make Me Feel" (1987). Catherine Halaby, Yale Daily Newsin kirjoittaja, joka antoi kappaleelle myönteisen arvion, kuvasi, että video oli "suora jälkeläinen" "Smooth Criminal" -videosta sisältäen sävyjä "The Way You Make Me Feel" -videosta. Video voitti "NAACP Image Award" -palkinnon erinomaisena musiikkivideona vuonna 2002.


title: Invincible (Michael Jacksonin albumi)

text: Musiikkivideo "Cry" kuvattiin San Franciscon lahden ympäristössä. Videossa useat ihmiset ovat käsi kädessä eri paikoissa. Tämä saattaa symboloida kappaleen sanoituksia: "If we all cry, at the same time tonight." Videon kuvasi Nick Brandt, joka myös kuvasi musiikkivideot "Childhood" ja "Earth Song" Jacksonille. Jackson ei itse esiinny videossa lainkaan, koska hän ei halunnut julkaista kappaletta singlenä. Tämän huhuttiin johtuvan siitä, että Jackson oli tyytymätön Sonyn myöntämiin promootiohin ja musiikkivideoihin tarkoitettuun budjettiin. Myös huhuttiin, että Jackson olisi halunnut työstää musiikkivideon uudelleen Yhdistyneeseen kuningaskuntaan ja Yhdysvaltoihin, mutta tämä peruttiin Jacksonin levy-yhtiön Sonyn peruttua kaikkia promootiot ja musiikkivideot.


title: Invincible (Michael Jacksonin albumi)

text: Invincible sai hyvän vastaanoton nykyajan kriitikoilta. Toistuva elementti kriitikoiden kesken oli se, että jotkut pitivät Invincibleä Jacksonin yhtenä vähiten vaikuttavana äänitteenä, lähinnä sen pituuden takia. Stephen Thomas Erlewine, Allmusicin kirjoittaja, antoi albumille kolme tähteä viidestä, kommentoiden, että Invincible oli "kipinä" ja kuulosti paremmalta kuin mikään muu Jacksonin tekemä sitten vuonna 1991 ilmestyneen Dangerousin. Erlewine totesi, että albumilla oli hyvää materiaalia, mutta se ei riittänyt tekemään Invinciblestä Jacksonin tarvitsemaa "comebackkia" - hänellä oikeastaan olisi pitänyt olla albumi, joka kuulosti vapaalta eikä rajoittuneelta kuten tämä työ - mutta se tarjoaa muistutuksen siitä, hän voi luoda todella hyvää popmusiikkia. James Hunter, Rolling Stonen kirjoittaja, antoi Invinciblelle kolme tähteä viidestä, yleisesti ylistäen albumin kappaleita, mutta totesi albumin myöhempien balladien tekevän siitä liian pitkän. Hunter myös totesi, että Jackson ja Riley tekivät Invinciblestä "jotakin todella komeaa ja älykästä", jolloin kuuntelijat "keskittyivät kappaleiden tärkeisiin rytmeihin", kuten Santanan intohimoisiin huudahduuksiin ja Lubbockin upeasti sovittamiin sinfonian ulottuvuuksiin. Arvostelija Robert Christgau antoi albumille arvosanaksi "A-", kommentoiden Jacksonin taitojen musiikkona usein unohtuneen, mutta totesi, että albumi vaikutti liian pitkältä verrattuna muihin Jacksonin albumeihin. David Browne, Entertainment Weeklyn kirjoittaja, antoi albumille arvosanaksi "C-" ja kommentoi, että Invincible on Jacksonin ensimmäinen albumi sitten Off the Wallin, joka ei tarjonnut käytännössä mitään uusia käänteitä, mutta huomautti, että hänen mielestä albumi tuntui "antologialta Jacksonin pienemmistä hiteistä". Invincible sai yhden grammy-ehdokkuuden vuonna 2002. Albumin kappale "You Rock My World" oli ehdolla "parhaana pop laulusuorituksena", mutta hävisi James Taylorin "Don't Let Me Be Lonely Tonigh" -kappaleelle. Koska albumi julkaistiin lokakuussa 2001, se ei ollut oikeutettu muihin grammy-palkinnon ehdokkuuksiin.


title: Invincible (Michael Jacksonin albumi)

text: Pian Invinciblen julkaisun jälkeen Billboard-lehti toteutti mielipidekyselyn. "Ylivoimaisella enemmistöllä", 79% 5195 vastanneesta ei yllättynyt, että albumi nousi listaykköseksi Billboard 200 -listalla. Billboard myös raportoi, että 44% hyväksyi väittämän, julistaen, että Jackson oli yhä "popin kuningas". Toinen 35% eivät olleet yllättyneitä albumin listasijoituksesta, mutta epäilivät olisiko Invincible vielä toisella viikolla listaykkösenä. Vain 12% vastanneista yllättyi albumin listasijoituksesta, koska viime studioalbumista oli aikaa kuusi vuotta ja toinen 9% olivat hämmästyneitä albumin menestyksestä albumia edeltäneen negatiivisuuden vuoksi. Joulukuussa 2009 Billboard-lehden lukijat äänestivät Invinciblen vuosikymmenen parhaaksi albumiksi.


title: Invincible (Michael Jacksonin albumi)

text: Invincible oli Jacksonin ensimmäinen studioalbumi sitten vuonna 1995 ilmestyneen HIStory: Past, Present and Future, Book I -albumin. Invincibleä myytiin ensimmäisellä viikolla julkaisusta 363 000 kappaletta ja se debytoi listaykkösenä Billboard 200 listalla. Invincible oli Jacksonille sooloartistina viides albumi, joka nousi listaykköseksi Billboard 200 -listalla ja neljäs, joka debytoi listaykkösenä ensimmäisellä viikolla. Vaikka ensimmäisen viikon myynnit olivat hyvät, Invincible ei pärjännyt aikaisemmalle HIStory -albumille, jota myytiin samassa ajassa 391 000 kappaletta. Invincible vietti myös neljä viikkoa listaykkösenä Billboardin R&B/Hip-Hop -listalla. Kahdeksan viikon jälkeen julkaisusta, joulukuussa 2001, Recording Industry Association of America (RIIA) myönsi Invinciblelle kultalevyn 500 000 kappaleen myynnistä. Samassa kuussa albumille myönnettiin platinalevy miljoonan kappaleen myynnistä. 25. tammikuuta 2002 albumille myönnettiin 2-kertainen platinalevy kahden miljoonan kappaleen myynnistä.


title: Invincible (Michael Jacksonin albumi)

text: Kansainvälisesti Invincible oli menestys. Albumi oli listaykkösenä kahdessatoista eri maassa, muun muassa Isossa-Britanniassa, Australiassa, Belgiassa, Hollannissa, Saksassa, Norjassa, Ruotsissa ja Sveitsissä. Lisäksi albumi sijoittui top kymmeneen useissa eri maissa, muun muassa Itävallassa, Kanadassa, Suomessa, Italiassa, Uudessa-Seelannissa ja Norjassa. Meksikossa albumi menestyi kaikista heikoiten; korkeimmillaan albumi oli sijalla 29. Albumin on raportoitu myyneen maailmanlaajuisesti 13 miljoonaa kappaletta. Kuitenkin Invinciblen myynti oli huomattavasti alhaisempaa kuin Jacksonin aikaisempien tuotosten, mikä johtui osittain pienentyneestä pop-teollisuudesta, puuttuvasta promotoinnista, maailmankiertueen puutteesta sekä Jacksonin ja Sonyn välisestä riidasta. Vuoden 2003 lopulla The Sydney Morning Herald -sanomalehdessä Bernard Zuel kommentoi Invinciblen myyntiä.


title: Hytti

text: Hytti voi tarkoittaa ainakin seuraavia:


title: Mörby centrum

text: Mörby centrum on kauppakeskus ja Tunnelbanan asema Danderydin kunnassa Ruotsissa. Ensimmäiset osat Mörby centrumista rakennettiin 1960-luvun alussa. Aluetta on sen jälkeen rakennettu ja kehitetty edelleen.


title: Mörby centrum

text: Tunnelbanan asema avattiin 29. tammikuuta 1978. Matkaa Slussenin asemalle kertyy 11,1 kilometriä. Laiturihalli sijaitsee kalliossa 20–22 metrin syvyydessä. Lippuhalli sijaitsee Mörbyplanilla, aivan ostoskeskuksen sisäänkäyntiä vastapäätä. Asemalla on Karin Ekin ja Gösta Wesselin taidetta. Vuonna 2013 asemaa käytti arkisin 18 100 matkustajaa päivässä.


title: Ruostekirjoahven

text: Ruostekirjoahven ("Laetacara dorsigera") on keskikokoinen kirjoahveniin kuuluva kala.


title: Ruostekirjoahven

text: Ruostekirjoahvenkoiras kasvaa noin 8 cm pitkäksi, naaras jää kuusisenttiseksi. Väritys on ruskea-harmaa-sinertävä. Aikuisen kalan rinta ja selkäevän yläreuna ovat ruosteenruskeat. Kala muistuttaa varsinkin nuorena lähisukulaistaan lippukirjoahventa.


title: Ruostekirjoahven

text: Ruostekirjoahven elää villinä Etelä-Amerikan joissa: Amazonasin, Guaporen, Paranán ja Paraguayn vesistöissä Brasiliassa, Paraguayssa ja Argentiinassa.


title: Ruostekirjoahven

text: Ruostekirjoahven on reviirikala, joka voi olla aggressiivinen muille kaloille ja tappaa pienempiään varsinkin kutuaikana. Akvaariossa on hyvä olla piilopaikkoja kuten juurakoita ja kasvitiheikköjä. Kalat kutevat vaakasuoralle alustalle kuten kivelle tai kasvinlehdelle. Ne hoitavat mätiä ja vastakuoriutuneita poikasia.


title: Ruostekirjoahven

text: Muiden eteläamerikkalaisten jokikirjoahventen tavoin ruostekirjoahven viihtyy pehmeässä ja happamassa vedessä. Sopiva lämpötila on 20-25 astetta, pH 6-7.2, kovuus alle 10 dGH.


title: Kylie

text: Kylie voi tarkoittaa muun muassa seuraavia:


title: Hytti (laitos)

text: Hytti (rinn. hytty) on pieni laitos, jossa valmistetaan esimerkiksi lasiesineitä. Nimitystä on muodossa "harkkohytti" käytetty myös raudansulattamis- ja tervanpolttolaitoksista.


title: Hytti (laitos)

text: Lasihytissä on lasin sulatus- ja jäähdytysuunit ja se on lasinpuhaltajan työhuone. Suomen ensimmäinen lasihytti perustettiin vuonna 1681 Uuteenkaupunkiin.


title: Hytti (laitos)

text: Lohtajan museomäelle rakennettiin vuonna 2009 vanhan mallin mukainen rautahytti, joka otettiin käyttöön ensi kerran vuonna 2013. Raaka-aineena on siinä suomalmi, josta hytissä erotetaan epäpuhtaudet. Rautahytissä valmistuu takkirautaa.


title: Vujadin Boškov

text: Vujadin Boškov (, 16. toukokuuta 1931 Begeč, Jugoslavia – 27. huhtikuuta 2014 Novi Sad) oli Jugoslaviaa edustanut serbiläinen jalkapalloilija ja jalkapallovalmentaja.


title: Vujadin Boškov

text: Keskikentällä pelannut Boškov edusti valtaosan pelaajaurastaan FK Vojvodinaa, jossa parhaimmiksi saavutuksiksi jäivät toinen sija Jugoslavian cupissa vuonna 1951 ja ykkösliigassa vuonna 1957. Vojvodinasta Boškov siirtyi yhdeksi kaudeksi Italiaan Sampdorian riveihin.


title: Vujadin Boškov

text: Maajoukkuetasolla Boškov kuului vuonna 1952 Helsingin kesäolympialaisissa hopeaa voittaneeseen Jugoslavian olympiajoukkueeseen. Hän pelasi myös vuosien 1954 ja 1958 MM-kilpailuissa.


title: Vujadin Boškov

text: Boškov aloitti valmentajanuransa Sveitsissä Young Boysin pelaaja-valmentajana. Sveitsistä hän palasi kasvattajaseuraansa Vojvodinaan ja valmensi seuran edustusjoukkuetta seitsemän kauden ajan vuosina 1964–1971 saavuttaen yhden Jugoslavian liigamestaruuden. Sittemmin hän loi pitkän kansansainvälisen valmennusuran ulkomailla valmentaen joukkueita Alankomaiden, Espanjan, Italian ja Sveitsin pääsarjoissa.


title: Vujadin Boškov

text: Real Madridin Boškov valmensi Espanjan pääsarjan Primera Divisiónin ja Espanjan cupin kaksoismestaruuteen kaudella 1979–1980 sekä kauden 1980–1981 Euroopan cupin loppuotteluun, jossa Liverpool oli vahvempi. Suurimmat ansionsa hän saavutti kuitenkin Sampdoriassa. Joukkue voitti hänen johdollaan Italian cupin vuosina 1988 ja 1989, Cup-voittajien cupin vuonna 1990 ja Serie A:n mestaruuden vuonna 1991. Hän luotsasi joukkueen lisäksi vuonna 1989 Cup-voittajien cupin ja vuonna 1992 Euroopan cupin loppuotteluun, mutta molemmilla kerroilla Barcelona vei voiton.


title: Vujadin Boškov

text: Boškov toimi myös Jugoslavian jalkapallomaajoukkueen valmentajana. Vuosina 1966 ja 2001 hän jakoi pestin muutaman muun valmentajan kanssa ja vuosina 1971–1973 ja 1999–2000 hän toimi yksin päävalmentajana. Vuoden 2000 EM-kilpailuissa Boškovin valmentama Jugoslavia ylsi puolivälieriin.


title: Oulun–Kemin 10 metrin väylä

text: Oulun–Kemin 10 metrin väylä on Oulun edustalta Kemiin johtava 10 metrin nimelliskulkusyvyyteen harattu vesiväylä Perämerellä. Se on saman suuntainen ulompana merellä kulkevan Raahen–Oulun–Kemin rannikkoväylän kanssa. Väylän pituus on noin 82,3 kilometriä, ja se on viitoitettu valo-ohjauslaittein.


title: Oulun–Kemin 10 metrin väylä

text: Väylä alkaa Oulun 10 metrin väylältä Hanhikarin ja Hietakarin saarten eteläpuolelta, ja jatkuu rannikkoa seuraillen kohti pohjoista. Pohjoisempana väylä johtaa halki Krunnien saariston, jonka pohjoispuolella se kääntyy ulommas merelle, yhtyen Ajoksen 10 metrin väylään Kemi II -majakan koillis- ja Lallin Möyly -nimisen matalikon kaakkoispuolella.


title: Elin Wägner

text: Elin Matilda Elisabet Wägner (s. 16. toukokuuta 1882 Lund Ruotsi – 7. tammikuuta 1949 Rösås, Växjö Kronobergin lääni) oli ruotsalainen kirjailija, toimittaja ja feministi. Hän oli Ruotsin akatemian jäsen vuodesta 1944.


title: Elin Wägner

text: Wägnerin vanhemmat olivat rehtori, filosofian tohtori Sven Wägner ja Anna Mathilda Elisabeth, o.s. Ekedahl, joka oli papin tytär Tolgista Smålandista. Hänen veljensä oli toimittaja Harald Wägner veljentytär Ria Wägner. Vuosina 1910–1922 hän oli naimisissa kirjallisuuskriitikko John Landquistin kanssa.


title: Elin Wägner

text: Wägnerin kaunokirjalliset teokset käsittelevät naisten oikeuksia, äänioikeutta, rauhankysymyksiä, yhteiskunnallisia ja ympäristökysymyksiä. Hänet luetaan niin sanottuihin kymmenluvun kirjailijoihin. Hänet muistetaan erityisesti naisten äänioikeuden puolestapuhujana ja että hän oli mukana perustamassa Ruotsin Pelastakaa Lapset -järjestöä 1919.


title: Elin Wägner

text: Wägner oli Samfundet De Nion jäsen vuodesta 1937 ja Ruotsin akatemian jäsen vuodesta 1944.


title: Raahen–Oulun–Kemin rannikkoväylä

text: Raahen–Oulun–Kemin rannikkoväylä on Perämereltä Nahkiaisen majakalta Hailuodon länsipuolitse Kemiin johtava vesiväylä. Väylän nimelliskulkusyvyys on välillä Nahkiainen–Oulu 1 on kymmenen metriä, ja välillä Oulu 1–Kemi I kahdeksan metriä. Väylän pituus on noin 110 kilometriä.


title: Raahen–Oulun–Kemin rannikkoväylä

text: Väylä alkaa avomereltä Raahen edustalla sijaitsevan Nahkiaisen majakan luota, josta se johtaa Hailuodon länsipuolelta Oulu 1 -majakalle, jossa se risteää Oulun satamiin johtavan Oulun 10 metrin väylän kanssa. Oulu 1:n luota väylä jatkuu luoteeseen Kemi I -pohjamajakalle, jossa se liittyy Ajoksen 10 metrin väylään.


title: Rhiannon Leigh Wryn

text: Rhiannon Leigh Wryn (s. 4. tammikuuta 2000) on yhdysvaltalainen lapsinäyttelijä. Hän esitti yhtä päärooleista, Emma Wilderiä, vuoden 2007 tieteiselokuvassa "Maaginen Mimzy".


title: Rhiannon Leigh Wryn

text: Wryn syntyi Los Angelesissa, Kaliforniassa. Myös hänen vanhemmat sisaruksensa Connor Dylan ja Hunter Ansley ovat näytelleet.


title: Rhiannon Leigh Wryn

text: "Maagisen Mimzyn" lisäksi Wryn on esiintynyt muun muassa "Hulkissa" (2003) ja "Monster Muttissa" (2011) sekä vieraillut "Kellarin kunkku" -televisiosarjassa vuonna 2005.


title: Chace Crawford

text: Christopher Chace Crawford (s. 18. heinäkuuta 1985 Lubbock, Texas, Yhdysvallat) on yhdysvaltalainen näyttelijä. Hänet tunnetaan parhaiten Nate Archibaldin roolista "Gossip Girl" -televisiosarjassa.


title: Chace Crawford

text: Crawford syntyi 18. heinäkuuta 1985 Lubbockissa, Texasissa. Hänen isänsä on ihotautilääkäri ja äiti opettaja. Crawfordilla on nuorempi sisar Candice Crawford, joka oli Miss Missouri USA 2008. Hän asui perheineen Bloomingtonissa, Minnesotassa neljä vuotta. Sitten hän muutti Planon kaupunkiin, Texasiin, jossa hän valmistui Trinity Christian Academy -lukiosta. Opiskelun aikana Crawford työskenteli Abercrombie & Fitch -vaateliikkeessä ja toimi Hollisterin mallina. Lukion jälkeen Crawford muutti Malibuun, Kaliforniaan, missä hän kävi Pepperdinen yliopistoa ja opiskeli markkinointia ja journalismia.


title: Chace Crawford

text: Crawfordin ensimmäinen elokuvarooli oli Renny Harlinin ohjaamassa yliluonnollisessa trillerissä "The Covenant" vuonna 2006. Seuraavana vuonna Crawford teki ensiesiintymisensä televisiossa, kun hän sai The CW -televisiokanavan "Gossip Girl" -sarjasta Nathaniel Archibaldin roolin.


title: Chace Crawford

text: Tammikuussa 2009 Crawford esiintyi Leona Lewisin musiikkivideossa ”I Will Be”, jossa hän esitti artistin poikaystävää. Samana vuonna Crawford nimettiin People-lehdessä ”kesän kuumimmaksi poikamieheksi”. Hän myös esiintyi Do Something -hyväntekeväisyysjärjestön "Teens For Jeans" -kampanjassa.


title: Chace Crawford

text:
Vuonna 2010 Crawford näytteli narkomaania nimeltä White Mike elokuvassa "Twelve", jonka ohjasi Joel Schumacher. Elokuva perustuu samannimiseen romaaniin, jonka on kirjoittanut Nick McDonnell. Elokuva sai ensi-iltansa Sundancen elokuvajuhlilla 31. tammikuuta 2010.
Samana vuonna Crawford oli sopinut näyttelevänsä "Footloose"-elokuvan uudelleenfilmatisoinnissa, mutta lopulta vetäytyi projektista. Elokuvan päärooli meni lopulta Kenny Wormaldille.


title: Chace Crawford

text: Kesäkuussa 2010 varmistui, että Crawford osallistuu indie-elokuvaan nimeltä "Peace, Love & Misunderstanding", jossa olivat mukana myös näyttelijät Jane Fonda ja Catherine Keener. Chace näyttelee elokuvassa sodanvastaista poikaa nimeltä Cole, joka on rakastunut Fondan roolihahmon tyttäreen.


title: Chace Crawford

text: Kesäkuussa 2011 Crawford sai pääroolin elokuvassa, joka kertoo murhasta syytetystä eteläamerikkalaisesta miehestä. Elokuva perustuu Nobel-palkinnon voittaneen kirjailija Nadine Gordimerin vuoden 1998 romaaniin "The House Gun". Elokuva kertoo rikkaasta, vapaamielisestä eteläafrikkalaista miehestä, jota näyttelee Pierce Brosnan ja joka palkkaa mustan lakimiehen puolustamaan poikaansa Duncania (Crawford), jota syytetään oman ystävänsä tappamisesta apartheidin jälkeisessä Etelä-Afrikassa.


title: Chace Crawford

text: Heinäkuussa 2011 Crawford valittiin näyttelemään elokuvaan "Mitä odottaa kun odotat", jonka on käsikirjoittanut Heidi Murkoff. Hänen vastanäyttelijöitään ovat Cameron Diaz ja Jennifer Lopez. Elokuvan kuvaukset alkoivat heinäkuussa 2011, ja se julkaistiin 18. toukokuuta 2012.


title: Kali Rodriguez

text: Kali Rodriguez (s. 27. heinäkuuta 2000) on yhdysvaltalainen näyttelijä. Hän syntyi Valenciassa Kaliforniassa.


title: Kali Rodriguez

text: Rodriguez esittää nykyisin Kristina Davisia televisiosarjassa "General Hospital". Hän teki ensiesiintymisensä roolissa 15. marraskuuta 2005.


title: Kali Rodriguez

text: Rodriguezilla on vanhempi sisar Amanda.


title: Aku Ankka: Universumin sankari

text: Aku Ankka: Universumin sankari ("Donald Duck: Qu@ck Att@ck/Goin’ Qu@ckers*!", suomeksi myös "Aku Ankka: "Universum!n Sank@r!?*!"") on Disney Interactiven kehittämä tasohyppelytyyppinen videopeli, joka julkaistiin usealle alustalle vuonna 2000. Pelissä Aku Ankka kilpailee Hannu Hanhea vastaan siitä, kumpi saa pelastettua Iineksen pahalta taikuri Merlockilta.


title: Aku Ankka: Universumin sankari

text: Aku Ankka ja Hannu Hanhi viettävät päivää Pelle Pelottoman luona ja odottavat televisiossa alkavaa Iines Ankan raporttia Merlockin temppelistä. Raportin aikana Iines näkee Merlockin, joka työskentelee oudonnäköisen laitteen ääressä. Merlock huomaa Iineksen ja lähetys katkeaa. Aku ja Hannu huolestuvat ja joutuvat sanaharkkaan Iineksen pelastamisesta. Pellen kerrottua, että hän voi siirtää heidät Merlockin temppeliin, Hannu hyppää lähimpään teleporttiin. Aku kilpailee siis Hannun kanssa, kumpi ehtii pelastaa Iineksen ensimmäisenä. Akun täytyy päästä neljän alueen huipulle ja asettaa sinne heijastinlevy, jotta Pelle Peloton saa tarpeeksi voimaa koneeseensa, siirtääkseen Akun Merlockin temppeliin. Ankkavuoren päävastus on Bernadette -tipu, Ankkalinnan Karhukopla, Kartanon Milla Magia sekä Temppelialueen Merlock.


title: Aku Ankka: Universumin sankari

text: Pelin kentät ovat Ankkavuori, Ankkalinna, Milla Magian kartano ja Merlockin temppeli. Pelissä on 24 tasoa joista 16 tavallista tasoa, neljä bonustasoa ja neljä päävihollistasoa. Pelissä esiintyy kerättäviä tähtiä, joita keräämällä 100 saa yhden elämän. Pelissä on myös jokaisessa maailmassa bonuskenttä, jota vartioi Tupu, Hupu ja Lupu, joiden lelut täytyy pelastaa eri kentistä. Lelut saa vapautettua vasta kun taikakirja on lyöty. Taikakirja antaa kyseisen ajan, jonka aikana täytyy pelastaa lelut. Pelin eri kentissä on aikatehtävä, joka täytyy läpäistä annetun ajan kuluessa. Pelissä on eri laatikkoja, joita lyömällä saa tähtiä. Laatikkoja on maassa olevia ja lentäviä.


title: Aku Ankka: Universumin sankari

text: Pelissä täytyy kerätä joka tasosta energiapallo, jonka keräämällä pääsee päävihollisen luokse. Kun energiapallo on kerätty, pääse myös kokeilemaan päästä maaliin rikkoen Hannu Hanhen ennätysaika. Jos päihittää kaikki Hannun ajat yhdessä maassa, saa palkkioksi yhden uuden asun. Asuja on viisi erilaista: merimiesasu (Akun yllä jo pelin alkaessa), loma-asu (saatavissa Ankkavuorelta), yöasu (saatavissa Ankkalinnasta), juhla-asu (saatavissa Milla Magian kartanosta) ja Indiana Aku -asu (saatavissa Merlockin temppelistä).


title: Aku Ankka: Universumin sankari

text: Pelin musiikit ovat erilaiset PlayStation, PlayStation 2, Game Boy Advance ja Nintendo GameCube -alustoille. Nintendo 64 -versiossa on alkuperäiset musiikit, mutta sävelkorkeus on korkeampi ja kappaleita on muutettu hieman erilaisiksi.


title: Aku Ankka: Universumin sankari

text: Playstation 2:n ja GameCube:n versiossa käytetään myös pelin alkuperäistä ideaa. Pelissä kerätään muttereita, tähtien sijaan ja mukana on joitakin alkuperäisiä vihollishahmoja. Peli seuraa samaa kaavaa, kuin edelliset pelit, mutta Pellen laboratorio on erilainen ja tasot ovat suunniteltu uudelleen. Pomovastukset ovat melkein samanlaisia. Peli on tarinaltaan samanlainen.


title: Aku Ankka: Universumin sankari

text: Vuonna 2001 peli uudelleen julkaistiin Game Boy Advancelle nimellä "Donald Duck Advance". Versio poikkeaa paljon muista konsoleista tarinallisesti. Peli tosin on aikaisemman Game Boy Color -version uusin grafiikoin ja musiikein varustettu versio.


title: Sarah Nanko

text: Sarah Nanko (s. 2. kesäkuuta 1997 Los Angeles, Kalifornia, Yhdysvallat) on yhdysvaltalainen lapsinäyttelijä, joka tunnetaan muun muassa elokuvasta "Eye See Me" (2007). Hän on myös esiintynyt televisiosarjan "Mullan alla" yhdessä jaksossa vuonna 2005. Vuonna 2008 hän esiintyi kahdessa elokuvassa. Ensimmäisen kerran hän esiintyi näyttämöllä vuonna 1999 ollessaan kaksivuotias, mutta aloitti aktiivisen näyttelemisen vuonna 2004.


title: Connie Talbot

text: Connie Talbot (s. 20. marraskuuta 2000) on brittiläinen lapsilaulaja. Hän nousi maineeseen edettyään finaaliin vuoden 2007 "Britain’s Got Talent" -ohjelmassa. Hän oli tuolloin kuusivuotias.


title: Connie Talbot

text: Talbot nousi listoille debyyttialbumillaan "Over the Rainbow", joka julkaistiin 26. marraskuuta 2007. Hänen uransa lähti nousuun ensimmäisten haastattelujen jälkeen. Tällä hetkellä Connie on toiseksi nuorin artisti, joka on saanut yli miljoonan euron levytyssopimuksen. Tämä auttaa hänen perhettään, joka kärsi rahaongelmista ja saavutti tyttärensä kyvyillä taloudellisen riippumattomuuden. Hänen äitinsä on sanonut, että ilman tytärtään he olisivat olleet rahallisesti täysin pulassa. Kun mahdollisuus Talent-sarjaan aukesi, Connie oli itse sanonut: ”Äiti, minä haluan auttaa.”


title: St. Petersaari

text: St. Petersaari on suomalainen folkrock-yhtye. Se toimi aktiivisesti vuosina 1972–1982. Myöhemmin yhtye on esiintynyt uudelleen 2000-luvulla. Ensimmäisellä toimintakaudellaan yhtye saavutti huomiota muun muassa menestymällä rockin SM-kisoissa.


title: St. Petersaari

text: St. Petersaari levytti vuosina 1980–1982 kaksi albumia, jotka julkaisi Kompass Records. Yhtye kiersi näihin aikoihin ahkerasti ympäri Suomea ja esiintyi muun muassa Provinssirockissa kolmena kesänä.


title: St. Petersaari

text: Jake Nyman totesi bändin ensilevystä Miehen tie, että ”Petersaari on akustisella pohjalla toimiva kokoonpano, jonka melodisesti usein hyvin kauniisiin sävellyksiin yhdistyvät erinomaiset tekstit” (Uusi Nainen 1980/5).


title: St. Petersaari

text: Folk & Country –lehdessä (1980/1) todettiin, että ”on rohkaisevaa, että jotkut vielä uskaltavat esittää näin persoonallista ja popin valtavirtauksista poikkeavaa musiikkia”.


title: St. Petersaari

text: Helsingin Sanomissa (8.3.1980) yhtyeen musiikki nimettiin pilke silmäkulmassa Tavastian keikan perusteella ”akustiseksi punkiksi”.


title: St. Petersaari

text: Kalevassa (20.4.1982) kuvattiin yhtyeen toista LP:tä Tämänkin laulun jälkeen seuraavasti: ”Kappaleiden sovitukset ovat kautta linjan hallittuja ja tyylikkäitä, ja kukin kaveri hallitsee instrumenttinsa puhtaasti. (…) Kaiken kaikkiaan St. Petersaaren uusi levy on piristävää kuultavaa suomalaisessa popmusiikissa.”


title: St. Petersaari

text: Radiossa miltei päivittäin soitettuja biisejä olivat mm. "Miehen tie", "Uus parempi todellisuus" ja "Mä pyydän sua". Bändin tavaramerkki oli varsinkin huuliharpun ja mandoliinin yhteissoundi.


title: St. Petersaari

text: Yhtye esiintyi alkuperäisessä miehityksessään Pietarsaaressa Jaakon Päivillä 20.7.2007 – 25 vuoden talviunen jälkeen! Ulkoilmakonserttiin saapui noin tuhat nostalgianälkäistä ihmistä. Jaakon Päivien konsertin ensimmäisessä sessiossa soittivat Kari Ilmonen (kitara, huuliharppu ja laulu), Heimo Riihimäki (mandoliini, huilu ja laulu), Markus Fagerudd (koskettimet ja laulu), Hannu Pirttimaa (basso) ja Jan Stenhäll (rummut). Toisessa sessiossa soittivat edellisten lisäksi Timo Hautamäki (sähkökitara) ja Ari Lepistö (basso) Kaikki muusikot ovat kotoisin Pietarsaaresta.


title: St. Petersaari

text: Vuonna 2012 yhtye ryhtyi valmistelemaan uuta pitkäsoittolevyä. Rocket Records julkaisi albumin 9.3.2013.


title: UCI ProTour 2008

text: UCI ProTour 2008 oli järjestyksessään neljäs maantiepyöräilyn UCI ProTour -kausi.


title: UCI ProTour 2008

text: Kansainvälisen pyöräilyliiton UCI:n sekä Ranskan, Italian ja Espanjan ympäriajojen järjestäjien ASO:n, RCS:n ja Unipublicin välisestä kiistasta johtuen kaikki kyseisten organisaatioiden järjestämät kilpailut jäivät pois vuoden 2008 ProTour-sarjasta. Suurten ympäriajojen lisäksi sarjasta puuttui neljä viidestä pyöräilyn "monumentista": Milano–San Remo, Pariisi–Roubaix, Liège–Bastogne–Liège ja Lombardian ympäriajo. Klassikoista jäivät pois lisäksi La Flèche Wallonne ja Pariisi–Tours sekä suurista etappikilpailuista Pariisi–Nizza-ajo ja Tirreno–Adriatico. Uutena kilpailuna tuli mukaan Tour Down Under, ensimmäinen Euroopan ulkopuolella järjestetty ProTour-kilpailu.


title: UCI ProTour 2008

text: Lopulliset pisteet kauden 2008 UCI ProTour -sarjassa.


title: Carlisle Studer

text: Carlisle Diana Studer (s. 9. tammikuuta 1997 Texas, Yhdysvallat) on texasilainen lapsinäyttelijä. Hänet tunnetaan parhaiten elokuvista Miracle Dogs Too (2006) ja The Wild Stallion (2006).


title: Carlisle Studer

text: Hän näytteli myös vuonna 2008 elokuvassa Karma Police Madison Freemania.


title: Shōnen

text: Shōnen (, ”pojat", "poikien”) on mangan ja animen kohderyhmä, johon kuuluvat nuoret pojat. Shōnen-sarjoihin kuuluu esimerkiksi humoristisia ja toiminnantäytteisiä kertomuksia urheilun, seikkailujen, supersankareiden ja tieteisfiktion maailmoista. Vaikka sarjat on piirretty alun perin noin 8–18-vuotiaille pojille, niiden teemat ovat yleispäteviä, ja lukijoihin kuuluukin myös paljon tyttöjä ja aikuisia. Shōnen-manga on mangan lajityypeistä suosituin: 1990-luvulla yli 40 prosenttia Japanissa tuotetusta mangasta oli alun perin pojille suunnattua. Suosituin shōnen-mangajulkaisu on "Shōnen Jump", jota myydään viikoittain noin kolme miljoonaa kappaletta ja jonka kanssa kilpailevat "Shōnen Magazine" ja "Shōnen Sunday".


title: Shōnen

text: Suosituista shōnen-mangoista tehdään myös animesarjoja, ja niiden hahmoja voi nähdä lukuisissa tuotteissa, kuten leluissa, makeisissa tai vaatteissa. Shōnen-manga ei ole genre, vaan se sisältää lukuisia eri aiheita ja tyylejä ”kevyestä huumorista väkivaltaiseen draamaan”.


title: Shōnen

text: Lapsille suunnattu manga sai Japanissa suosiota ensimmäisen kerran 1950-luvulla. Ajan johtava mangapiirtäjä oli Osamu Tezuka, joka toi sarjakuviin pidempiä tarinakaaria ja elokuvatyyppisen kerronnan. Tällaista vakavia aiheita käsittelevää ja realistista nuoriin ja nuoriin aikuisiin vetoavaa mangaa alkoi ilmestyä vuodesta 1957 lähtien, ja ensimmäiset pojille suunnatut mangalehdet näkivät päivänvalon vuonna 1959. 1960-luvun kuluessa poikien mangan suosio nousi ja se alkoi käsitellä myös entistä vakavampia aiheita, kuten politiikkaa tai historiaa. Aiheiden määrän kasvaessa manga alkoi rikkoa myös tabuja, ja vuodesta 1968 lähtien "Shōnen Jump" -lehdessä alettiin nähdä myös alastomuutta tai rajua kielenkäyttöä. Lehden sarjakuvien tärkeimpiin teemoihin kuuluivat kuitenkin ystävyys, esteiden ylittäminen ja menestyminen.


title: Shōnen

text: Toisin kuin Yhdysvalloissa, jossa sarjakuvia sensuroitiin, Japanissa mangakat rikkoivat seuraavien vuosikymmenten aikana tabuja kuvaamalla humoristisissa shōnen-sarjoissaan seksiä, väkivaltaa ja skatologista huumoria. Tällaisiin sarjoihin kuuluvat esimerkiksi Fujio Akatsukan humoristinen "Tensai Bakabon" vuodelta 1967, Kazuyoshi Toriin "Toilet hakase" (”wc-tohtori”) vuodelta 1970 tai vuosina 1974–1981 julkaistu Tatsuhiko Yamagamin "Gaki deka". Epäsopivaan käytökseen tai normien rikkomiseen liittyvä huumori on tästä lähtien ollut tärkeä osa japanilaista sarjakuvaa. Myös aiemmin aikuisten maksullisille "kashibon’ya"-mangakirjastoille työskennelleet mangakat alkoivat siirtyä viikoittaisen shōnen-lehtien tekijöiksi ja toivat samalla mukanaan realistisemman ja väkivaltaisemman tyylin.


title: Shōnen

text: Kasvuaan jatkaneen shōnen-mangateollisuuden tärkeimpiin genreihin on kuulunut myös urheilumanga. Se korvasi alun perin 1950-luvulta lähtien aiemman sota-aiheisen propagandasarjakuvan, ja se on kuvannut kaikkia mahdollisia urheilulajeja jalkapallosta ja pesäpallosta kamppailulajeihin tai gohon, kuten "Hikaru no go" -sarja. Lähes yhtä suosittu genre on ollut seikkailumanga, jonka suosituimpiin edustajiin on kuulunut Akira Toriyaman "Dragon Ball". Se on voinut käsitellä myös sotaa, kuten Keiji Nakazawan "Hiroshiman poika", arkisempiakin aiheita, kuten japanilaista koulua, tai esimerkiksi samuraita. Tärkeä poikien mangan alalaji on myös robottimanga, jonka ensimmäinen edustaja oli Mitsuteru Yokoyaman piirtämä, valtavaa robottia hallitsevasta pojasta kertova "Tetsujin 20 gō"; sitä seurasivat muiden muassa manga- ja animesarjat "Transformers" ja "Gundam".


title: Shōnen

text: Ajan kuluessa shōnen-mangan lukijakunta ja aiheet ovat monipuolistuneet entisestään sen suosion kasvaessa. 1900-luvun lopulla ja 2000-luvun alussa shōnen-sarjojen suosio tyttöjen keskuudessa on lisääntynyt, ja heillä on ollut myös enemmän vaikutusta niiden sisältöön. Tarinoihin on sisällytetty myös romantiikkaa, ja naispuolisilla hahmoilla on entistä näkyvämpi ja vahvempi rooli. Shōnen-manga on alkanut levitä myös Japanin ulkopuolelle, kuten Yhdysvaltoihin.


title: Action Replay

text: Action Replay on Datelin tuotemerkki laitteille, joita on pääasiassa käytetty videopelien toiminnan muuttamiseen. Laitteita on julkaistu aina 8-bittiseltä aikakaudelta nykypäivään saakka. Uusimpia alustoja ovat Wii, Nintendo DS ja Nintendo DSi.


title: NHL:n varaustilaisuus 1999

text: NHL:n varaustilaisuus 1999 oli National Hockey Leaguen , joka järjestettiin 26. kesäkuuta 1999 FleetCenterissä Bostonissa.


title: NHL:n varaustilaisuus 1999

text: Tilaisuudessa joukkueet varasivat yhteensä 272 pelaajaa yhdeksässä kierroksessa. Odotetusti ensimmäisinä varattiin eurooppalaiset jääkiekkoilijalupaukset Patrik Štefan ja veljekset Daniel ja Henrik Sedin. Yllättäen erityisesti tilaisuuden loppupäässä varatuista pelaajista moni on noussut NHL:ssä huipulle, kuten Henrik Zetterberg ja Martin Erat.


title: Kisber felver

text: Kisber Felver on hevosrotu, ja se on kotoisin Unkarista Kisberin siittolasta. Kisberin siittola perustettiin vuonna 1853. Kisber-felver kärsi molemmista maailmansodista useiden muiden itäeurooppalaisten rotujen tavoin. Toisen maailmansodan jälkeen kanta on ollut todella pieni, nykyisinkin näitä hevosia on vain muutama tuhat. Sitä on sallittu risteyttää trakehnerin, täysiverisen, arabin, angloarabin, shagyan ja ranskanpuoliverisen kanssa. Rotu soveltuu erittäin hyvin ratsuksi, erityisesti esteratsuksi. Rodun hevosen pää on jalomuotoinen, profiili yleensä suora ja kaula hyvin asettunut. Hyväasentoiset, loivat lavat sekä syvä ja leveä runko kuuluvat rodun piirteisiin. Selkä on usein erityisen pitkä.


title: Laukaan vankila

text: Laukaan vankila on 62-paikkainen avovankila, joka kuuluu Itä-Suomen aluevankilaan. Vankila sijaitsee Keski-Suomessa Laukaan kunnassa Vuonteen kylässä. Vankilassa työskentelee noin 29 henkilöä.


title: Laukaan vankila

text: Avovankilaan ovat olleet sijoitettuina mm. Matti Nykänen ja Jukka Lindholm.


title: NHL-kausi 1988–1989

text: NHL-kausi 1988–1989 oli National Hockey Leaguen 72. kausi. Sarjassa pelasi 21 joukkuetta toisiaan vastaan, kukin 80 ottelua. Calgary Flames voitti Stanley Cupin Montreal Canadiensia vastaan pelatussa finaalissa otteluvoitoin 4–2. Kyseinen kausi on tähän astisista NHL-kausista viimeisin, jolloin finaalissa on pelannut kaksi kanadalaista joukkuetta.


title: NHL-kausi 1988–1989

text: "V = Voitot, H = Häviöt, T = Tasapelit, TM = Tehdyt maalit, PM = Päästetyt maalit, Pts = Pisteet, RM = Rangaistusminuutit"


title: NHL-kausi 1988–1989

text: Seuraavat pelaajat pelasivat ensimmäiset ottelunsa NHL:ssä kuluneella kaudella. Tähdellä (*) merkityt pelaajat pelasivat ensimmäisen ottelunsa pudotuspeleissä.


title: NHL-kausi 1988–1989

text: Seuraavat pelaajat lopettivat NHL-uransa kuluneeseen kauteen.


title: Freja Beha Erichsen

text: Freja Beha Erichsen (s. 18. lokakuuta 1987 Roskildessa Tanskassa) on tanskalainen malli.


title: Freja Beha Erichsen

text: Ennen malliksi ryhtymistä hän toivoi tulevansa laulajaksi, mutta se ei onnistunut hänen kehnon äänensä vuoksi.


title: Freja Beha Erichsen

text: Hänen paras ystävänsä on malli Irina Lazareanu. Hänet on usein nähty myös mallitovereidensa Lily Donaldsonin ja Agyness Deynin seurassa.


title: Freja Beha Erichsen

text: Hänet tunnetaan "kapinoitsijana" muotimaailmassa, ja hänen epätavallinen kävelytyylinsä on yksi hänen tavaramerkeistään.


title: Freja Beha Erichsen

text: Vuodesta 2005 Erichsen on esiintynyt kampanjoissa muotimerkeille kuten Balenciaga, Jil Sander, Gucci, Hugo Boss, H&M, CK by Calvin Klein, Chanel ja Chloé.


title: Freja Beha Erichsen

text: Erichsenia edustaa kuuluisa mallitoimisto IMG, joka on edustanut aikaisemmin muun muassa Tyra Banksia ja Heidi Klumia.


title: Freja Beha Erichsen

text: Erichsenin mitat ovat 78-60-89, ja hän on 178 cm pitkä. Hänen kengänkokonsa on 39 ja vaatekokonsa 34/36. Hänellä on vaaleanruskeat hiukset sekä ruskeat silmät.


title: Lasten Eurovision laulukilpailu 2006

text: Lasten Eurovision laulukilpailu 2006 järjestettiin 2. joulukuuta 2006 Bukarestissa Romaniassa. Kilpailun juonsi Andreea Marin Bănică. Kilpailuun osallistui 15 maata sekä kolme uutta maata Portugali, Serbia ja Ukraina. Kilpailun voittivat Venäjän Marija ja Anastasija Tolmatšova kappaleellaan "Vesenniy Jazz".


title: Lasten Eurovision laulukilpailu 2006

text: Iso-Britannia, Latvia, Norja, Serbia ja Montenegro ja Tanska eivät osallistuneet tänä vuonna.


title: Kemin Kiikkara

text: Kemin Kiikkara on Perämeren kansallispuistoon kuuluva metsäinen saari Perämerellä Kemin edustalla. Se sijaitsee Täikön saaren länsipuolella, noin viiden kilometrin päässä Ajoksen satamasta luoteeseen ja noin kuuden kilometrin päässä lounaaseen Kemin keskustasta.


title: Kemin Kiikkara

text: Saarella kasvaa pääasiassa pihlajalehtoja sekä rantavyöhykkeen pensaikkoa. Muista alueen saarista poiketen katajaa ei kasva saarella juuri lainkaan. Rantoja ympäröivät kapeat rantaniityt.


title: Birgitta Kantola

text: Katarina Birgitta Kantola (o.s. Häggblom; s. 27. helmikuuta 1948 Vaasa) on suomalainen varatuomari ja hallitusammattilainen. Hän on työskennellyt Kansallis-Osake-Pankissa, IMF:ssä, Pohjoismaiden investointipankissa, Maailmanpankin kansainvälisen rahoitusyhtiön IFC:n rahoitusasioiden johtajana, Ålandsbankenissa puoli vuotta 2001 ja sen jälkeen omassa konsulttiyrityksessä Birka Consulting.


title: Birgitta Kantola

text: Birgitta Kantola oli seuraavien hallitusten jäsen helmikuussa 2008: Stora Enso, Varma, OMX, Nordea ja Fortumin hallituksen varapuheenjohtaja.


title: Bert McCracken

text: Robert Edward ”Bert” McCracken (s. 25. helmikuuta 1982) on yhdysvaltalaisen The Used -rockyhtyeen laulaja.


title: Bert McCracken

text: McCracken syntyi Utahin Provossa mormoniperheeseen. Hänellä on kolme nuorempaa siskoa ja pikkuveli. Hän kuului 15-vuotiaaksi asti Straight Edge -yhteisöön, jonka jäsenet kieltäytyvät alkoholista, huumeista ja seksistä. Hän kärsi unettomuudesta lapsuutensa ja nuoruutensa. McCracken kävi koulua Timpanogos High Schoolissa 10. luokalle asti ennen keskeyttämistään. Samassa koulussa sekä kuorossa oli tuleva yhtyetoveri Quinn Allman. Ennen liittymistään The Usediin Bert soitti 12-vuotiaasta alkaen trumpettia yhtyeessä nimeltä I'm With Stupid.


title: Bert McCracken

text: Teini-iässä McCrackenin välit vanhempiinsa tulehtuivat. Hän toimitti straight-edge-lehteä, kunnes toiset aatetta kannattavat nuoret pahoinpitelivät hänet. Tämä sai muutenkin ajelehtivan mormonipojan vaihtamaan suuntaa ja kokeilemaan huumeita kapinointina uskovaisia ystäviään ja vanhempiaan vastaan. 16-vuotiaana, alettuaan käyttää huumeita, menetettyään poikuutensa ja lopetettuaan koulun, hänet heitettiin ulos kotoaan, koska hän loukkasi perheensä uskontoa. Hän oli jonkin aikaa koditon, kunnes kasasi tarpeeksi rahaa asuntoon ja muutti yhteen tyttöystävänsä Katen kanssa. Heidän suhteensa katkettua McCracken asui taas kaduilla ja vajosi yhä syvemmälle huumeriippuvuuteen, kunnes hän palasi vanhempiensa kotiin joulukuussa 2000. Tammikuussa 2001 Quinn Allman pyysi häntä koelaulamaan yhtyeelle, josta pian tuli The Used.


title: Bert McCracken

text: McCracken alkoi tapailla Kelly Osbournea elokuussa 2002. Hän vieraili "The Osbournes" -sarjan jaksossa ”Beauty and the Bert”. Kun McCracken erosi Osbournesta puhelimen välityksellä ystävänpäivänä 2003, hänen väitettiin vain käyttäneen Kellyä mainostaakseen yhtyettään. McCracken on kieltänyt tämän, sanoen Playboyn haastattelussa olleensa ”vain v---n tyhmä. Olen 20 ja pelkään sitoutumista, enkä voinut kertoa sitä hänelle.”


title: Bert McCracken

text: McCrackenin juominen ja jonkinasteinen huumeriippuvuus jatkuivat. Hän kertoi haastattelussa juoneensa kaksi pulloa Jack Daniels -viskiä päivittäin. Taukoamaton kiertueella oleminen ja alkoholismi eivät sopineet yhteen ja The Usedin ensimmäisen levyn kiertueella toukokuussa 2003 hän romahti kesken ”On My Own” -kappaleen. Hänet kiidätettiin sairaalaan, missä hän sai hoitoa rankkoihin rintakipuihin ja pahoinvointiin. McCrackenilla todettiin haimatulehdus. Hän joutui pidättäytymään alkoholista useiden kuukausien ajan. Hän on lopettanut kovien aineiden käytön vuonna 2005.


title: Bert McCracken

text: 4. heinäkuuta 2004 McCrackenin entinen tyttöystävä Kate kuoli huumeiden yliannostukseen ollessaan kahdeksannella kuulla raskaana McCrackenille. Lapsi olisi ollut tyttö, ja se nimettiin Paigeksi. Jeph Howardin mukaan tapahtuma tuhosi McCrackenin kesken yhtyeen toisen albumin "In Love and Death" tekemisen. Samoihin aikoihin Bertin koira David Bowie jäi auton alle.


title: Bert McCracken

text: Keväällä 2006 The Used piti puolen vuoden tauon. McCracken värjäsi hiuksensa – jotka olivat olleet mustat siitä asti, kun hän 19-vuotiaana liittyi The Usediin – vaaleiksi, mikä sai hänet muistuttamaan suuresti Kurt Cobainia. Samaan aikaan hän muutti Utahin Oremista Los Angelesiin, kaupunkiin joka samaan aikaan kiehtoi ja inhotti häntä. ”Tapasin feikeimmät ihmiset, joihin olen törmännyt koko planeetalla,” McCracken kertoi. ”He ovat kaikki valehtelijoita, ja he ovat niin tottuneet tekemään sitä, että he eivät yleensä varmaan edes tajua valehtelevansa. Sillä ympäristöllä oli suora vaikutus uuden levyn sävyyn. Se on hieman paheellisempi, mutta oudolla tavalla myös rakastavampi ja välittävämpi.” Tällainen ympäristö inspiroi yhtyeen sanoittajaa, ja jälki näkyy muun muassa kappaleissa ”Pretty Handsome Awkward” ja ”Liar Liar (Burn In Hell)”.


title: Venäjä lasten Eurovision laulukilpailussa

text: Venäjä on osallistunut lasten euroviisuihin vuodesta 2005 lähtien. Se on menestynyt hyvin kilpailuissa, ja on ollut jokaisella osallistumisellaan kymmenen parhaan joukossa. Venäjä on voittanut kilpailun kahdesti: vuonna 2005 The Tolmachevy Twins kappaleella "Vesenniy Jazz" ja vuonna 2017 Polina Bogusevich kappaleella "Wings".


title: Espanja lasten Eurovision laulukilpailussa

text: Espanja on osallistunut lasten euroviisuihin vuodesta 2003 lähtien neljä kertaa. Se on lasten euroviisujen menestynein maa, sillä maa on ollut jokaisella osallistumisellaan neljän parhaan joukossa. Espanjan edustaja María Isabel toi Espanjalle ensimmäisen voiton vuonna 2004. Espanja on sijoittunut myös kaksi kertaa toiseksi.


title: Tarjooma

text: Tarjooma tai tarjoama eli valikoima on liiketoimintaan liittyvä käsite, joka tarkoittaa asiakkaille tarjottuja tuotteita ja palveluja sekä niihin liittyviä brändimielikuvia.


title: Tarjooma

text: Termiä ovat alkaneet käyttää muun muassa ohjelmistoliiketoimintaa harjoittavat yritykset, jotka myyvät sekä palveluja että tuotteita. Tietotekniset tuotteet voidaan lisäksi asiakaskohtaistaa palveluna ja tekniikan uudistuessa tuotteita jatkokehitetään ja ylläpidetään palveluna.


title: Georgia lasten Eurovision laulukilpailussa

text: Georgia osallistui lasten euroviisuihin ensimmäisen kerran, vuonna 2007. Se korvasi Bosnia ja Hertsegovinan, jonka oli alun perin tarkoitus osallistua kilpailuun, mutta taloudellisista syistä johtuen se vetäytyi kisasta pois. Tuolloin Mariam Romelashvili esitti kappaleen "Odelia Ranuni" ja sijoittui neljänneksi. Hän sai kilpailussa 116 pistettä.


text: Georgia voitti vuoden 2008 Lasten euroviisut kappaleella Bzz... jonka esitti Bzikebi. Toinen voitto tuli vuonna 2011 ja kolmas 2016.


title: Download Festival

text: Download Festival on kolmipäiväinen musiikkifestivaali, joka pidetään vuosittain Donington Parkissa Englannin Leicestershiressa. Festivaalin ajankohta on loppukeväästä tai alkukesästä.


title: Download Festival

text: Ensimmäinen Download-festivaali järjestettiin vuonna 2003, jolloin se oli vielä kaksipäiväinen. Pääesiintyjät olivat alun perin Iron Maiden ja Limp Bizkit, mutta jälkimmäisen peruttua tilalle hankittiin Audioslave. Myös Metallicaa yritettiin saada yhdeksi festivaalin pääesiintyjistä, mutta yhtye oli jo lupautunut pääesiintyjäksi Reading- ja Leeds-festivaaleille. Pääkonsertin sijaan Metallica soitti Downloadissa etukäteen julkistamattoman ”salakonsertin” sunnuntai-iltapäivällä festivaalin kakkoslavalla.


title: Issam Sartawi

text: Tohtori Issam Sartawi (1935–1983) oli palestiinalaisten vapausjärjestön PLO:n poliittisen siiven vanhempi edustaja. 10. huhtikuuta vuonna 1983 Sartawi ammuttiin Montechoro-hotellin ala-aulassa Albufeirassa, Portugalissa.


title: Issam Sartawi

text: Issam Sartawi opiskeli Bagdadin yliopistossa lääketiedettä ja erikoistui kardiologiaan. Hän myös väitteli tohtoriksi Yhdysvalloissa.


title: Issam Sartawi

text:
Sartawi palasi Palestiinaan vuonna 1967 ja liittyi Fatahiin ja oli perustamassa Palestiinan punaista puolikuuta. Sartawista tuli Arafatin edustaja Euroopassa.
1970-luvun lopulla hän ja muut maltilliset PLO:N edustajat päättivät avata rauhanneuvottelujen tien Israelin kanssa. Sartawi ja israelilainen neuvottelija Aryeh "Lova" Eliav pääsivät sopimukseen, jonka mukaan PLO luopuisi terrorismista ja tunnustaisi Israelin valtion.
Palestiinalaiset ääriryhmät eivät olleet tyytyväisiä Sartawin rauhan neuvotteluihin ja vaativat Sartawia eroamaan PLO:n johdosta. Jasser Arafat ei suostunut tähän, ja Sartawi pysyi PLO:n johdossa.


title: Issam Sartawi

text: Vuonna 1983 Sartawi osallistui Portugalissa Sosialistisen internationaalin kokoukseen jossa Sartawi edusti PLO:ta. Kokouksessa PLO ja Israelin työnväenpuolue sopivat rauhansuunnitelmasta.


title: Issam Sartawi

text: Sartawi ammuttiin kuoliaaksi 10. huhtikuuta Montechero-hotellin ala-aulassa. Ampuja pääsi pakoon vaikka portugalilaisten kansalliskaarti ampui häntä kohti. Myöhemmin Lissabonissa pidätettiin nuori arabi, joka oli saapunut maahan väärennetyllä passilla ja asui Issamin hotellin viereisessä hotellissa. Abu Nidal -niminen terroristi sanoi olevansa Sartawin murhan takana ja iskun olevan varoitus Arafatille ja muille PLO:n maltillisille tahoille, jotka haluavat rauhaa Israelin kanssa. Ryhmän mukaan jokainen palestiinalainen, joka tunnustaa Israelin olemassaolon, on petturi.


title: Ruotsi lasten Eurovision laulukilpailussa

text: Ruotsi on osallistunut lasten euroviisuihin vuodesta 2003 lähtien. Vuonna 2008 Ruotsi jätti kilpailut väliin. Ruotsin edustajaksi lasten Eurovision laulukilpailuun on valittu eri vuosina muun muassa SVT:n järjestämän Lilla Melodifestivalenin tai Stage Junior -kilpailun voittaja.


text: Lilla Melodifestivalen -tapahtumaa ei järjestetä vuonna 2015.


title: Ambrose Burnside

text: Ambrose Everett Burnside (23. toukokuuta 1824 – 13. syyskuuta 1881) oli amerikkalainen rautatiejohtaja, keksijä, tehtailija ja poliitikko Rhode Islandista. Hän palveli sekä kuvernöörinä että senaattorina. Unionin kenraalina Yhdysvaltain sisällissodassa hän johti menestyksekkäitä sotaretkiä Pohjois-Carolinassa ja Itä-Tennesseessä, mutta hävisi katastrofaalisissa Fredericksburgin ja kraatterin taisteluissa. Hänen tunnusomainen hiustyylinsä kasvattaa pulisongit eli "sideburnsit", on otettu Yhdysvalloissa yleiskieleen.


title: Ambrose Burnside

text: Burnside syntyi Libertyssä Indianassa, neljäntenä yhdeksästä lapsesta Edghill ja Pamela (tai Pamilia) Brown Burnsidelle, skottilaisperäiselle perheelle. Hänen isänsä, Etelä-Carolinan kansalainen, oli orjanomistaja, joka vapautti orjansa ja muutti Indianaan. Ambrose meni Liberty Seminaryn kouluun nuorena poikana, mutta hänen koulutuksensa käskeytyi kun hänen äitinsä kuoli 1841 ja hän pääsi töihin paikalliselle räätälille ja tuli tämän yhtiökumppaniksi. Hänen kiinnostuksensa sotilasasioihin ja hänen isänsä poliittiset kontaktit mahdollistivat hänen pääsynsä Yhdysvaltain sotilasakatemiaan West Pointiin 1843. Hän valmistui 1847, sijoittuen 18. luokkansa 38 oppilaasta, ja pääsi väliaikaiseksi 2. luutnantiksi 2. USA:n tykistöön. Hän matkusti Veracruziin Meksikon–Yhdysvaltain sotaan mutta saapui vihollisuuksien päätyttyä ja palveli varuskunnassa Méxicossa.


title: Ambrose Burnside

text: Ennen sisällissotaa luutnantti Burnside palveli kaksi vuotta lännen rajaseuduilla kapteeni Braxton Braggin alaisena 3. USA:n tykistössä, kevyessä tykistöpatterissa, joka oli siirretty ratsuväkeen suojaamaan läntisiä postireittejä Nevadan läpi Kaliforniaan. 1849 hän haavoittui nuolesta niskaansa kahakassa apasseja vastaan Las Vegasissa New Mexicossa. Vuonna 1852 hän sai komentoonsa Fort Adamsin Rhode Islandin Newportissa, ja siellä hän nai 27. huhtikuuta providencelaisen Mary Richmond Bishopin. Avioliitto kesti Burnsiden kuolemaan, mutta oli lapseton.


title: Ambrose Burnside

text: 1853 Burnside erosi Yhdysvaltain armeijasta, säilyttäen kuitenkin asemansa osavaltion miliisissä. Hän käytti aikansa ja energiansa suunnitellen kuuluisaa nimeään kantavaa kivääriä, Burnsiden karbiinia. Sotaministeri presidentti James Buchananin alaisena John B. Floyd sopi Burnsiden aseyhtiön kanssa suuren kiväärimäärän toimittamisesta armeijan varusteiksi ja rahoitti hänelle tehtaan niiden valmistamiseen. Toinen aseyhtiö lahjoi Floydin kuitenkin rikkomaan 100 000 dollarin sopimuksensa Burnsiden kanssa. Burnside oli ehdokkaana kongressiin demokraattien paikalla Rhode Islandissa 1858 ja hävisi. Vaalikampanjan menot sekä hänen asetehtaansa tuhonnut tulipalo aiheuttivat hänelle taloudellisen raunioitumisen, ja hän joutui myymään patenttinsa toisille. Hän meni etsimään töitä lännestä ja tuli aarteenetsijänä Illinoisin keskusrautateille, missä työskenteli, ja ystävystyi erään tulevan alaisensa ja upseerinsa George B. McClellanin kanssa.